NBS: Referentna kamatna stopa smanjena na 1,25 odsto\nIzvor: Radio 021, 11.Jun.2020, 21:04\nIzvršni odbor Narodne banke Srbije odlučio je da nastavi sa ublažavanjem monetarne politike i referentnu kamatnu stopu snizio je za 25 baznih poena, na nivo od 1,25%, uz ocenu da bi to moglo ublažiti efekte pandemije korona virusa i voditi rastu BDP u 2021. od najmanje šest odsto, saopštila je NBS.\nDonoseći takvu odluku, Izvršni odbor NBS imao je u vidu da razmere krize u svetu izazvane širenjem korona >> Pročitaj celu vest na sajtu Radio 021 << virusa zahtevaju dodatnu podršku monetarne politike domaćoj ekonomiji da bi se ublažili negativni efekti te krize i podstakao privredni rast u narednom periodu.\nIzvršni odbor je imao u vidu prethodno donete mere znatnog ublažavanja monetarne politike i fiskalne podsticaje, ali i činjenicu da je Srbija ovu krizu dočekala u znatno povoljnijoj makroekonomskoj poziciji nego prethodne krize.\nNa taj način je otvoren prostor da se dodatnu ekspanziju monetarne politike i podršku privrednom oporavku zemlje.\nIzvršni odbor naglašava da je odluku o smanjenju referentne kamatne stope doneo u uslovima obezbeđene niske i stabilne inflacije, čije je usporavanje nastavljeno i u aprilu, na 0,6 odsto međugodišnje, u skladu sa očekivanjima NBS.\nPrema oceni Izvršnog odbora, inflacija bi u ostatku godine trebalo da se kreće oko donje granice dozvoljenog odstupanja od cilja (tri odsto plus-minus 1,5 odsto) u uslovima niže agregatne tražnje, kao i nižih uvoznih cena, uključujući i cene nafte.\nZa Srbiju je posebno važan oporavak zone evra, koji bi trebalo da bude podstaknut nedavno donetim dodatnim merama Evropske centralne banke kojima se povećava likvidnost i pruža podrška povoljnim uslovima finansiranja.\nKoordinirane akcije monetarne i fiskalne politike u mnogim zemljama sveta trebalo bi da doprinesu povoljnijim uslovima finansiranja i podsticanju oporavka privrede.\nIzvršni odbor je imao u vidu i da se zbog lošijih izgleda za globalni privredni rast očekuje da će cene primarnih proizvoda na svetskom tržištu, pre svega cene nafte, ostati na relativno niskom nivou i u narednom periodu.\nIzvršni odbor ističe da će dodatnim smanjenjem referentne kamatne stope, zajedno s prethodno donetim merama monetarne i fiskalne politike, efekti pandemije na privredu Srbije biti znatno ublaženi.\nOcenjeno je da su se najveći efekti krize, kao i u većini drugih evropskih zemalja, u Srbiji osetili u aprilu, uz procenu da će narednih meseci uslediti oporavak, podstaknut preduzetim merama, koji će voditi rastu BDP u 2021. godini od najmanje šest odsto, bez ugrožavanja cenovne i finansijske stabilnosti, navodi se u saopštenju NBS.\nIzvor: 011vodič.com, 12.Jun.2020, 02:33\nBanke u Srbiji, zaključno sa 3. martom, počinju da primenjuju Odluku Narodne banke Srbije (NBS) o zastoju u otplati kredita (moratorijumu) tokom najmanje tri meseca vanrednog stanja zbog pandemije virusa korona.. Iako je u saopštenjima NBS navedeno da moratorijum ne stvara nikakve dodatne troškove...


Konačno se uvodi red u JKP Rad u Lukavcu\nOpćinska organizacija SDP BiH Lukavac podržava imenovanje nove Uprave Javnog komunalnog preduzeća Rad od strane načelnika općine Lukavac kao iznuđenu mjeru kojom će se konačno početi sa uvođenjem reda u ovo esencijalno važno javno preduzeće od koga građani sa pravom očekuju znatno odgovorniji odnos prema obavezama i bolji kvalitet usluga.\nS druge strane načelnik naše Općine je nastojao dobro sarađivati sa premijerom i kada je to bio Bego Gutić, ali i sada.\nU nekonrolisanoj bujici optužbi i kvalifikacija direktor JKP Rad je nabrojao nepregledan spisak navodnih propusta načelnika Edina Delića koje se mjere štetama u desetinama miliona KM. Očekujući da će se od lavine kvaziargumenata barem jedan primiti kod građana ili da više puta ponovljena laž počinje zvučati istinito. Direktor Osmić je proveo noć nakon objave istorijske odluke načelnika za računarom pisajući na nekoliko strana sve negativno što mu je moglo pasti na pamet.\nAli ima jedan dio pisanije direktora Osmića u kome ga OO SDP BiH Lukavac u potpunosti podržava, a to je da ova situacija mora dobiti sudski epilog. Pozivamo direktora da zajednički izvršimo pritisak na nadležno\nTužilaštvo i inspekcije kako bi ukrstili argumente. To je dan koji decenijama čekaju građani Lukavca i na tom projektu možemo zajedno raditi odmah.\nNe želeći prejudicirati ničiju krivicu dok se pravomoćno ne dokaze, možemo tvrditi da ima osnova da direktor Osmić očekuje informativne razgovore i rutinske pretrese koji su se počeli dešavati u našem gradu. Znamo mi Osmiću da se takvi razgovori već dešavaju.


Pančevo se seća žrtava fašizma - Radio televizija Pančevo\nPančevo se seća žrtava fašizma\n9. maja 2019. 9. maja 2019. 0683\nU Pančevu je obeležen Dan pobede nad fašizmom. Na spomen-obeležju palim borcima u gradskom parku položeni su venci. Gradonačelnik Saša Pavlov je prisutnima čestitao 9. maj, dan najveće pobede nad zlom 20. veka – pobede nad fašizmom.\nPolaganjem venaca na Spomen-obeležja narodnim herojima u Gradskom parku Olgi Petrov, Marku Kuliću i Stevici Jovanoviću obeležen je Dan pobede nad fašizmom. Prisustvovali su, u ime lokalne samouprave gradonačelnik Saša Pavlov, predstavnici Vojske Republike Srbije, članovi NOR-a, Saveza antifašista, Društva srpsko-ruskog prijateljstva, ostalih udruženja građana i pojedinci koji su želeli da odaju počast palim borcima i svim žrtvama fašizma. Gradonačlnik Saša Pavlov je istakao da se danas sećamo žrtava i ljudi koji su dali život za slobodu.\nPredsednik Udruženja boraca Pančeva Todor Stojanović rekao je da je mnogo ljudi stradalo tokom Drugog svetskog rata.\nPrisutnima su se obratili i članovi Udruženja srpsko-ruskog prijateljstva i “Romaška”.\nŠirom Evrope obeležen je 9. maj kao Dan pobede nad fašizmom i Dan Evrope, u znak sećanja na završetak Drugog svetskog rata u Evropi 1945. godine i početak stvaranja Evropske unije, pet godina kasnije.\n“Besmrtni puk” u Pančevu\nVUČIĆ PUTINU ČESTITAO 9. MAJ: Dragi prijatelju, čestitam bratskom ruskom narodu veliku pobedu u Drugom svetskom ratu\nKošarkaši i odbojkašice za vikend\nJasmina Petkovic 20. decembra 2019. 20. decembra 2019.\nJasmina Petkovic 13. januara 2020. 13. januara 2020.\nSmanjuje se broj obolelih od gripa\nMica Milakov 11. marta 2019. 11. marta 2019.


ONA JE STARIJA, ON JE LUDO VOLI Otašević za "Blic" otkrio detalje intimne svadbe, a zbog jedne stvari ZAVIDEĆETE nevesti\nGlumački par, crnogorska zvezda Momčilo Otašević i hrvatska lepotica Jelena Perčin uzeli su se u tajnosti u Boki Kotorskoj, a mladoženja za "Blic" prenosi sve utiske i detalje.\nFoto: foto FB / RAS Srbija\nMomčilo Otašević i Jelena Perčin\n- Osećam se fenomenalno sada kao oženjeni čovek - kao iz topa potvrđuje Momčilo Otašević za "Blic".\nCRKVA NIJE HTELA DA IH VENČA JER JE 35 GODINA STARIJA OD NJEGA Uprkos žestokim osudama javnosti jedan naš par ruši sve PREDRASUDE\nOn sa ponosom ističe i da je svojoj supruzi Jeleni koja je devet godina starija od njega, upriličio i nekoliko iznenađenja.\n- Sve je bilo onako kako sam zamislio i planirao. Sva iznenađenja koja sam planirao sam izveo. Intimna ceremonija je upriličena u Kotoru, na sceni Centra za kulturu „Nikola Đurković“. Sve je prošlo baš onako kako sam zamislio Ne bih previše o detaljima, ali na sceni sam upriličio da se na kavliru odsviraju Jelenine najdraže pesme, dok su na sceni bile posute latice ruža - otkriva Momčilo otašević za "Blic".\nInače, par je u vezi više od godinu i po dana i sada čekaju dete, a sve slike sa tajnog venčanja u Crnoj Gori možete pogledati OVDE.\nUmesto da stanu pred oltar, scenaristkinja i profesorka Maja Volk i njen doskorašnji partner Nikos Gusgunis, raskinli su veridbu.\nTrudna Luna Đogani je, kako prenose mediji, jedva dočekala da se otvore tržni centri i odmah je otišla u kupovinu nove garderobe.\nStarleta Anđela Veštica već neko vreme na jednom sajtu objavljuje svoje provokativne sadržaje, a njih mogu videti samo oni koji se pretplate na ovu uslugu.\nGlumac otkriva da nije bilo lako snimati po 12 sati, ali priznaje da je uživao, čak i u sećanju kada je kao dete svog tatu posećivao u bolnici, gde mu je bilo radno mesto.\nLuna Đogani i Marko Miljković odlažu venčanje jer njihov kum Sava Radović zbog korone ne može da dođe u Srbiju.


Hejli: Rusija vara; Nebenzja: SAD su politički zlonamerne\nTanjug 17. septembra 2018. 21:04\nNJUJORK – Na sednici Saveta bezbednosti UN o sankcijama Severnoj Koreji danas je došlo do žučne rasprave između ambasadora SAD i Rusije, pri čemu je američka predstavnica Niki Hejli optužila Moskvu da „vara“, dok je ruski izaslanik Vasilij Nebenzja rekao da je Vašington „politički zlonameran“.\nHejli, koja je sazvala sastanak SB UN, optužila je Rusiju da pritiska nezavisne eksperte UN kako bi izmenili izveštaj o primeni sankcija protiv Severne Koreje, a koji, kako je navela, sadrži „dokaze o višestrukim ruskim kršenjima sankcija“, prenosi AP.\nPrema rečima američke predstavnice u svetskoj organizaciji, kršenja Rusije su „sistematska, uključujući prebacivanje zabranjene robe sa broda na brod, pre svega nafte, ali sve više i uglja i druge robe“.\nOna je optužila Moskvu za pokušaj da zabašuri kršenja „bilo da ih čini Rusija ili građani drugih država“.\nHejli je navela i da su SAD sprečile objavljivanje „iskvarenog“ izveštaja i da traže da se objavi njegova prvobitna verzija.\nS druge strane, ruski ambasador u UN Vasilij Nebenzja kritikovao je rad ekspertske komisije jer je, kako je rekao „postao sve politizovaniji, a na kraju je postao talac vizije Vašingtona“.\n„Nije iznenađujuće, stoga, što smo insistirali na tome da naše mišljenje bude uneto u taj dokument“, rekao je on, dodavši da je kompromis u vezi sa izveštajem postignut među svih 15 članica Saveta bezbednosti, uključujući eksperta iz Misije SAD.\nSAD blokiraju objavljivanje izveštaja i „lopta je sada u njihovom dvorištu“, zaključio je ruski ambasador u UN.


Projekti iz oblasti primene informaciono komunikacionih tehnologija u obrazovanju, nauci i kulturi predstavljaju podršku razvoju infrastrukture u školama i drugim obrazovnim ustanovama i ustanovama kulture, kao i razvoju digitalnih kompetencija nastavnika, učenika i naučnih radnika.\nProjekti u obrazovnim ustanovama sprovode se sa ciljem modernizacije obrazovnog procesa, radi podizanja kadrovskih kapaciteta u odnosu na potrebe tržišta rada za IT stručnjacima, kao i radi animiranja mladih da se u izboru budućeg zanimanja opredele za nove tehnologije, odnosno da i u drugim profesijama za koje se odluče budu osposobljeni za primenu novih tehnologija.\nInformaciono-komunikaciona infrastrukturi u sistemu obrazovanja, nauke i kulture od posebnog je značaja s obzirom na to da obrazovanje u skladu sa potrebama vremena predstavlja bazu zdravog i uspešnog društva.\nPovezivanje škola na AMRES\nMinistarstvo trgovine, turizma i telekomunikacija pokrenulo je projekat „Razvoj IKT infrastrukture u ustanovama obrazovanja, nauke i kulture“, koje je sprovelo u saradnji sa Akademskom mrežom Srbije i uz podršku Ministarstva prosvete, nauke i tehnološkog razvoja.\nKroz projekat povezivanja svih škola na Akademsku mrežu, 1800 škola u Srbiji dobilo je besplatan i bezbedan internet, aktivnu zaštitu i onlajn podršku, sa mogućnošću korišćenja međunarodnih usluga elektronske edukacije.\nU odnosu na komercijalni internet priključak, prednost ovog povezivanja, osim što je u pitanju besplatan internet, jeste i u mogućnosti blokiranja sajtova sa štetnim i neprimerenim sadržajima i svih drugih nepoželjnih stranica. Ovim projektom ranije instalirani digitalni kabineti dobijaju svoju punu svrsishodnost i omogućen je dalji razvoj IKT infrastrukture u školama u Srbiji.\nMinistarstvo realizuje projekat „Konektiviti“ – uvođenje vaj faja u školama u ruralnim područjima, u saradnji sa kompanijom Majkrosoft.\nPored brze vaj-faj mreže čije je korišćenje besplatno, 40 osnovnih i srednjih škola sa više od 15.000 učenika i 250 nastavnika, dobijaju visok nivo sigurnosti i kontrolu korišćenja sadržaja na internetu kroz namenski portal.\nMinistarstvo je realizovalo i projekat proširenja broja edurom (eduroam) pristupnih tačaka u visokoškolskim i naučnim institucijama u 50 gradova u Srbiji, kojih sada ima preko 180.\nEdurom svojim korisnicima u ukupno 82 zemlje omogućava besplatan pristup bezbednom internetu na preko 19.500 lokacija unutar univerziteta, instituta, škola, biblioteka, ali i u javnim prostorima kao što su aerodromi, železničke stanice itd.\nMinistarstvo trgovine, turizma i telekomunikacija podržalo je i projekat povezivanja 19 ključnih ustanova kulture na Akademsku mrežu Srbije.\nDigitalna transformacija kulture je neophodna za dugotrajno čuvanje digitalizovane kulturne baštine i savremenog stvaralaštva, obezbeđivanje trajnog i pouzdanog pristupa kulturnoj građi, ali i za uspešnu promociju naše kulture u globalnom okruženju.\nMinistarstvo je podržalo i opremanje Srpske akademije nauka i umetnosti za podizanje digitalnih kapaciteta te ustanove.\nCilj ovih projekata je kontinuirano ulaganje u informaciono–komunikacionu infrastrukturu ustanova kulture i nauke, kako bi bio omogućen njihov bolji rad, kreiranje novih usluga za publiku, adekvatniji pristup ka mlađim generacijama uz kreiranje atraktivnih i interaktivnih sadržaja iz oblasti kulturnog nasleđa i umetnosti, kao i iz oblasti savremenog stvaralaštva i nauke. Sisemska nadgradnja omogućiće i veću bezbednost i zaštitu podataka, odnosno zaštitu od neželjenih sadržaja i upada u sistem.\nProgramiranje i informatika\nOd septembra 2017. godine predmet informatika i računarstvo uveden je u obaveznu nastavu za učenike petih razreda osnovnih škola u Srbiji, koji će ubuduće imati učenici svih starijih razreda u osnovnom obrazovanju.\nMinistarstvo trgovine, turizma i telekomunikacija iniciralo je i podržavalo ovu odluku Ministarstva prosvete, nauke i tehnološkog razvoja, s obzirom na globalno digitalno okruženje koje je digitalnu pismenost i digitalne kompetencije, postavilo kao preduslov uspeha na svim društvenim poljima.\nKako bi se ukazalo na značaj uvođenja informatike kao obaveznog predmeta, Ministarstvo nadležno za telekomunikacije pokrenulo je medijsku i digitalnu kampanju „IT petaci“, koja, između ostalog, omogućava deljenje novih metodičkih materijala iz programiranja putem društvenih mreža, promociju informatike i programiranja među osnovcima, ali i njihovim roditeljima i nastavnicima.\nU okviru Javnog konkursa za dodelu sredstava za programe u oblasti razvoja informacionog društva u Republici Srbiji – tematska oblast „Podizanje nivoa znanja učenika u oblasti programiranja“, podržana je, između ostalog, inicijativa Programiraj!, koju čine projekti „Vizuelno programiranje za osnovce” i „Programiranje za osnovce” koje realizuju Moodle Mreža Srbije i Društvo za informatiku Srbije.\nProjekti obuhvataju pripremu, izradu i promociju digitalnih priručnika (tekstualnih, video, multmedijalnih) za rad u vizuelnom programskom jeziku – Skreč i u tekstualnom programskom jeziku – Pajton, kao i Mudl kurs za nastavnike.\nNa istom konkursu, podržano je i niz kurseva programiranja za decu, a u kategoriji „Takmičenja u oblastima računarstva i informatike, matematike i fizike“, podržano je ukupno sedam organizacija i fondacija: Društvo matematičara Srbije, Društvo fizičara Srbije, Informacione tehnologije Udruženje profesora Srbije, fondacija Almagi, NVO Edulab, udruženje fizičara Omega, Centar za razvoj kreativnosti „Cezar“.\nMinistarstvo trgovine, turizma i telekomunikacija sprovodi nagradni konkurs „Digitalni čas“ namenjen nastavnicima osnovnih škola svih nastavnih predmeta i razredne nastave, čiji je cilj podsticanje upotrebe informacionih tehnologija u nastavi. Svaki prijavljeni rad predstavlja obradu nastavne jedinice pomoću informaciono-komunikacionih tehnologija kao nastavnog sredstva ili kao sredstva rešavanja određenog vaspitno-obrazovnog problema.\nOd 2011. godine, kroz pet ciklusa konkursa pristiglo je preko 1.300 radova, a na svakom konkursu nagrađen je 51 rad. Svi radovi su dostupni u zborniku na sajtu Ministarstva i dalje se mogu koristiti u nastavnom radu, čime se olakšava i unapređuje proces nastave i učenja i omogućava sticanje znanja i veština neophodnih za uspešno učešće u savremenom informacionom društvu.\nOvi radovi pokazali su i značaj upotrebe digitalnih kabineta u nastavi, kojima je opremljeno 1.190 osnovnih škola, odnosno 2.910 školskih objekata.\n“Krenuli smo u reformu obrazovnog sistema kako bismo mlade pripremili za sve digitalne veštine koje donosi 21. vek, ali i kako bi ekonomski sistem zemlje bio spreman da odgovori na izazove koje donosi digitalna era, a mladi obučeni za poslove budućnosti“, izjavila je predsednica Vlade Srbije Ana Brnabić. Prilikom obilaska radova na izgradnji lokalne računarske mreže u Osnovnoj školi „Vojvoda Ra...\nIKT u obrazovanju, nauci i kulturi Vesti\nAudiovizuelni arhiv i Centar za digitalizaciju SANU\nDobitnici medalja na međunarodnoj naučnoj olimpijadi\nDigitalni čas 2018/2019.\nDigitalna pismenost mladih u Srbiji, Crnoj Gori i BiH\nForum naprednih tehnologija - Niš\nSajam Nove tehnologije u obrazovanju- British Council\nPodrška organizaciji međunarodnih takmičenja\nUručenje diploma dobitnicima nagrada na konkursu „Digital''\nInformaciono komunikacione tehnologije u obrazovanju


SAOPŠTENJE GRADONAČELNIKA NIŠA POVODOM MEĐUNARODNOG DANA BORBE PROTIV NASILJA NAD ŽENAMA - Grad Niš\nSAOPŠTENJE GRADONAČELNIKA NIŠA POVODOM MEĐUNARODNOG DANA BORBE PROTIV NASILJA NAD ŽENAMA\n· mr · 25. novembra 2016.\n„Nasilje nad ženama veliki je problem u čitavoj državi i nije dovoljno da se ovom problematikom bavimo samo dok traje kampanja „16 dana aktivizma u borbi protiv nasilja nad ženama“. Potreban je kontinuiran rad, stalna edukacija društva, menjanje kulturnih obrazaca ponašanja i uključivanje različitih društvenih sistema, u cilju otkrivanja, zaustavljanja i preveniranja ove pojave.\nMi ne možemo da živimo u situaciji gde se nasilje dešava u svakom drugom domaćinstvu, kao što se pretpostavlja. Moramo da ohrabrimo i osnažimo što više žena da prijave nasilje jer nasilje u porodici nije samo pitanje unutrašnjeg uređenja porodice i porodičnih odnosa već društva u celini. Verujem da će i donošenje novog Zakona o sprečavanju nasilja u porodici itekako pomoći, jer nasilje nad ženama u porodici ne pogađa samo direktnu žrtvu.\nNama kao lokalnoj samoupravi važno je da život bude kvalitetniji i za žene i za muškarce, jer sve što je dobro za jedne, dobro je i za druge. Nastojaćemo da na različite načine delujemo na svest ljudi o ovoj pojavi, multisektorski smo se već umrežili, ali doprinos borbi protiv nasilja nad ženama mora da da celokupna javnost“.\nSledeća objava: Obeležen Međunarodni dan borbe protiv nasilja nad ženama\nPrethodna objava: U TOKU REKONSTRUKCIJA TOPLIČINE ULICE\nNišlije na finalnom turniru “Igrajmo za 16”\n4. jula 2022., 14:01 h


Nemačka podrška razvoju Srbije i regiona: Čadež i Grdžaliju u poseti Berlinu – Balkanekspresrb.rs\nNemačka podrška razvoju Srbije i regiona: Čadež i Grdžaliju u poseti Berlinu\n22/01/2016 Off By\nSaradnja Komorfa: Marko Čadež (desno) i Safet Grdžaliju\nPredsednik Privredne komore Srbije Marko Čadež danas je u Berlinu o daljim koracima u realizaciji bilateralnih i regionalnih inicijativa razgovarao, na odvojenim sastancima, u kabinetu nemačke kancelarke Angele Merkel, zatim u Ministarstvu spoljnih poslova, Ministarstvu za privredu i energetiku i Ministarstvu za privrednu saradnju i razvoj, kao i Udruženju industrijskih i trgovinskih komora Nemačke. Sa predsednikom Čadežom u poseti Berlinu je i Safet Grdžaliju, predsednik Privredne komore Kosova\nInfo: NADA MITROVIĆ\nNEMAČKE institucije i poslovna zajednica podržaće održivi razvoj i rast srpske ekonomije kroz zajedničke projekte dualnog obrazovanja, podsticanja preduzetništva, većeg zapošljavanja i jačanja kapaciteta privrede za privlačenje investicija i povećanje izvoza, kao i inicijative za jače infrastrukturno i poslovno povezivanje Zapadnog Balkana.\nPredsednik Privredne komore Srbije Marko Čadež danas je u Berlinu o daljim koracima u realizaciji bilateralnih i regionalnih inicijativa razgovarao, na odvojenim sastancima, u kabinetu nemačke kancelarke Angele Merkel, zatim u Ministarstvu spoljnih poslova, Ministarstvu za privredu i energetiku i Ministarstvu za privrednu saradnju i razvoj, kao i Udruženju industrijskih i trgovinskih komora Nemačke. Sa predsednikom Čadežom u poseti Berlinu je i Safet Grdžaliju, predsednik Privredne komore Kosova.\nSagovornici predsednika komora visoko su ocenili dosadašnje rezultate u saradnji privrednih komora Srbije i Kosova, otklanjanju prepreka za trgovinu i investiranje, povezivanju kompanija članica dve poslovne asocijacije, kao i poslovnih zajednica regiona. Generalni direktor Udruženja nemačkih industrijskih i trgovinskih komora Martin Vansleben posebne pohvale uputio je Privrednoj komori Srbije za napredak u reformi komorskog sistema, a Marko Čadež izrazio zahvalnost nemačkim komorama na dosadašnjoj snažnoj podršci u procesu modernizacije, i kreiranju i donošenju novog Zakona o privrednim komorama.\nNa sastanku u Udruženju nemačkih industrijskih i trgovinskih komora dogovorene su konkretne aktivnosti u funkciji unapređenja komorskih aktivnosti, rasta i razvoja privrede Srbije i regiona. Već sredinom marta, u Frankfurtu će se održati još jedan u nizu nemačko-srpskih poslovnih foruma, uz, kako se očekuje, prisustvo najviših državnih zvaničnika. Nemačke komore pojačaće promociju Srbije kao investicione i poslovne destinacije među svojim članstvom, a saradnjom PKS sa Nacionalnim udruženjem za logistiku i nabavke, srpskim preduzećima omogućiće se značajnije uključivanje u lanac dobavljača velikih nemačkih kompanija. Vansleben je najavio podršku nemačkih komora aktivnostima Komorskog investicionog foruma Zapadnog Balkana i drugim vidovima regionalne saradnje, koje su inicirale dve komore, a čiji je cilj jačanje kapaciteta i veće uključivanje poslovnih zajednica regiona u realizaciju projekata za ekonomsko jačanje i brže evrointegracije regiona.\nOsim napretka bilateralnih projekata iz domena privredne saradnje i modaliteta za jačanje nemačke podrške ekonomiji Srbije i regiona, na sastancima u Udruženju nemačkih komora i nadležnim nemačkim ministarstvima razmotreni su i potencijali za saradnju na projektima čiji je cilj savladavanje izazova sa kojima su se Srbija i region suočili nakon izbijanja migrantske krize.♦\nTagsMarko Čadež Nemačka Safet Grdžaliju\nRepublika Srpska: Mladen Bosić osuđen zbog klevetanja Milorada Dodika


Članovi REM-a se mogu razrešiti i izabrati samo na ovaj način - Infobrif\nČlanovi REM-a se mogu razrešiti i izabrati samo na ovaj način\nObjavljeno 20.08.2019. u 13:41\nBEOGRAD – Da bi član Saveta Regulatornog tela za eletronske medije (REM) bio razrešen sa funkcije potrebno je da to predloži najmanje 20 poslanika Skupštine Srbije ako se utvrdi da je nesavesno i nepravilno radio, ali je neophodno i mišljenje Saveta o postojanju razloga za razrešnje, propisano je Zakonom o elektronskim medijima.\nČlan Saveta može biti smenjen ako se, između ostalog, utvrdi da postoje razlozi za nedostojnost i ako zanemaruje i nesavesno ispunjava svoje obaveze što može dovesti do većih smetnji u radu Regulatora.\nU zakonu je navedeno da je pre donošenja odluke o razrešenju neophodno pribaviti mišljenje Saveta o postojanju razloga za razrešenje.\n„Odluka o razrešenju može se doneti samo na osnovu obrazloženog predloga, posle sprovedenog postupka u kome su utvrđene sve relevantne okolnosti i u kome je članu Saveta, protiv koga je pokrenut postupak omogućeno da se izjasni o svim okolnostima“, piše u zakonu.\nIzbor novih članova REM-a jedan je od zahteva opozicije na koji vlast ne pristaje jer za to, kako ističu, ne postoje zakonski osnovi.\nOpozicija ukazuje upravo da bi ceo sastav REM-a trebalo da bude zamenjen jer ne obavljaju svoj posao dobro odnosno ne radi u skladu sa zakonom, te ne reaguje na brojne nepravilnosti. Zbog toga opozicija je dala rok do 15. septembra vlasti da izabere nove članove ili će u suprotnom bojkotovati izbore.\nIz nevladinih organizacija CRTA, CESID i Transprentnost takođe u ukazali na nepravilnosti tokom oglašavanja i slažu se da je neophodno da REM radi brže po prijavama koje dobija posebno tokom izbornog procesa.\nIz SNS navode da član Saveta REM može biti smenjen samo na osnovu mišljenja Saveta i da parlamenta bez toga ne može da glasa o razrešenju te da jedino što mogu je da popune tri upražnjena mesta u REM. REM ima šest članova od potrebnih devet.\nU pitanju su mesta na koja svoje članove parlamentu treba da, kako je juče naveo poslanik SNS Vladimir Orlić predlože nacionalni saveti nacionalnih manjina, udruženja filmskih, scenskih i dramskih umetnika i udruženja kompozitora i nadležni skupštinski odbor.\nPo proceduri propisanoj Zakonom o elektronskim medijima potrebno je da nadležni skupštinski odbor uputi javni poziv da se popune upražnjena mesta, a predloge kandidata je potrebno podneti u roku od 15 dana od dana objavljivanja poziva.\nZbog njegove uloge Miloša Obrenovića gore društvene mreže, on ovako odgovara\nAgencija objavila preporuku za razrešenje predsednika opštine Vrnjačka Banja


Radnik i Mladost iz Velike Obarske dogovorili saradnju - NTV Arena Bijeljina\nRadnik i Mladost iz Velike Obarske dogovorili saradnju\n– Ovo je samo prvi korak ka uspostavljanju saradnje sa svim klubovima u okruženju, putem kojeg ćemo afirmisati, prevashodno fudbal u ovom dijelu, a naravno i pospješiti razvoj ekipa. Naravno akcenat će biti stavljen na mlade fudbalere, otvaranje škola fudbala, a u nekoj kasnijoj fazi i Akademije, koja bi okupljala najtalentovanije mlade fudbalere sa područja Semberije. Mladost je klub koji ima svoje mjesto na fudbalskoj mapi, a koliko sam upoznat imaju kvalitetnu omladinsku školu, što svima može biti od pomoći, istakao je nakon sastanka predsjednik UO FK Radnik, Predrag Perković.\n– Mi smo spremni da ponudimo kadetima i pionirima Radnika da svoje prvenstvene mečeve igraju na našem terenu, koji ispunjava uslove ovog ranga takmičenja. Treneri mlađih selekcija oba tima trebali bi da uspostave saradnju kada je riječ u igračkom kadru, gdje bi moglo doći do razmjene određenih igrača. Ovo bi bio samo prvi korak ka jednoj mnogo kvalitetnoj saradnji u narednom peirodu, rekao je Miroslav Milovanović, član UO FK Mladost.\nPredstavnici Mladosti ponudili su teren i seniorskom sastavu za odigravanje kontrolnih utakmica, kao i za održavanje treninga, što je trener Radnika Slavko Petrović sa oduševljenjem prihvatio jer je klub često imao problema oko iznalaženja adekvatnih terena u pripremnom periodu.\nTags: fudbal, mladost velika obarska, radnik, sport, velika obarska\nHrvatska počela da vraća putnike iz Srbije i BiH /VIDEO/\nNasilje u porodici – Izazovi u primjeni novog zakona /VIDEO/


PANČEVO: Stigli novi autobusi, Pantransport kreće 15. juna | 013 info\nD. V.\tPet, 05/06/2020 - 12:34\nPreduzeće Pantransport danas je dobilo 14 novih autobusa iz Turske koji će od 15. juna saobraćati na gradskim linijama u Pančevu. Uskoro bi trebalo da stigne još 12 ovakvih vozila.\nU narednom periodu će biti nabavljeno i ostalih pedesetak vozila od kojih će najpre stići mercedesovi autobusi namenjeni održavanju linije ka Beogradu, izjavio je direktor Pantransporta Radomir Vidojević.\nOn je naglasio kako se obaveze o nabavci vozila iz koncesionog ugovora o javno-privatnom partnerstvu sa Gradom Pančevom realizuju brže nego što je tim aktom predviđeno. Dodao je da je investicija nabavke 60 novih vozila vredna devet miliona evra.\nAutobusi su opremljeni motorima sa niskom emisijom ugljen dioksida, klima uređajima i elektronskim sistemom overe karata.\n„Počinje nova era javnog prevoza u Pančevu. Sve ovo što smo imali do sada je dijametralno različito od onoga što ćemo mi napraviti na planu organizacije prevoza i naplate karata u budućem vremenu. Što se cene karata tiče, njih određuje tržište i cene goriva, ali očekujemo da se one neće menjati u narednom periodu“, izjavio je Vidojević.\nDejan Petković, suvlasnik Pantransporta je dodao kako će sistem elektronske naplate karata biti potpuno funkcionalan od septembra, kada će karte moći da se kupuju preko interneta i da se plaćaju telefonom u vozilima.\nGradonačelnik Saša Pavlov izjavio je kako je siguran da će Pančevci biti izuzetno zadovoljni novim prevoznikom.\n„Ja mislim da naši građani zaslužuju redovan, pouzdan i ekološki bezbedan saobraćaj, i to je razlog zbog kog smo ušli u javno-privatno partnerstvo“, rekao je on.\nPavlov je dodao kako će grad sa 250 miliona dinara godišnje i dalje subvencionisati karte povlašćenih kategorija građana.\nVidojević je naveo da će se Pantransport protiv nelegalnih prevoznika boriti kvalitetom vozila i usluge, a od Grada i republičkih organa očekuje pomoć u suzbijanju ove pojave, jer se procenjuje da neregistrovani kombi prevoznici godišnje zarade dva miliona evra prevozeći bez dozvole putnike na različitim relacijama.\nPančevo prevoz Pantransport ATP autobus


"Reformom izbornog zakona zaustaviti kupovinu glasova" - Kozarac.ba\nPovodom učestalog govora mržnje koji se mogao čuti u periodu predizborne kampanje Naša stranka izražava zabrinutost i očekuje od Centralne izborne komisije (CIK) BiH, kao i od svih drugih nadležnih institucija da istraže sve sporne slučajeve i da ih primjereno sankcionišu.\nKako se navodi u današnjem saopćenju ove stranke time bi se ispoštovao izborni zakon i konačno počela institucionalna borba protiv govora mržnje i nacionalizma, te otvorio prostor za istinsku demokratiju.\nNaša stranka navodi primjer SDS-ovog kandidata za načelnika općine Šekovići Snježana Sokića.\n“Ovaj kandidat u svom govoru, dao je podršku osumnjičeniku za ratne zločine Radovanu Karadžiću, oslovljavajući ga pri tome bratom. Sokić, pored toga, manipulira i navijačkom skupinom koju je SDS vodio na utakmicu Crvene zvezde i koja je, zajedno s njim, u autobusu pjevala ‘ubij, ubij Turčina’, i u poznatom, vulgarnom navijačkom napjevu poručila Federaciji’ … može Srpska i bez tebe…’. Uz to, veliki broj nevažećih glasačkih listića upućuje na sumnju u regularnost izbora, te stoga od CIK-a i drugih nadležnih državnih organa zahtijevamo da što prije preispitaju i istraže sve takve slučajeve”, ističe u saopćenju Naša stranka.\nNaša stranka navodi i to da je sporna odredba izbornog zakona po kojoj se glasački listići prebrojavaju na lokalnim biračkim mjestima što direktno otvara mogućnost kupovine glasova i kažnjavanja birača koji su glasali za opozicione stranke.\nNaše stranke ističe da je izjave premijera RS-a Milorada Dodika o tome da će dati finansijska sredstva onim općinama u kojima njegovi kandidati pobijede a uskratiti onima u kojima ne pobijede, su primjer najrigidnijeg oblika autoritarne i totalitarne vlasti.\nZbog svega navedenog Naša stranka ističe da će se svim demokratskim sredstvima boriti da se izborni zakon reformira kako bi se ostvarila demokratska suština izbora a građani i građanke BiH zaštitili od nedemokratskih ucjena političkih partija.


Stomatolozi mogu prepoznati nedijagnosticirani dijabetes kod pacijenata – JUDZKS\nPrepoznavanje osoba koje imaju dijabetes, a da toga nisu svjesne i osoba sa pred-dijabetesom tokom rutinskih stomatoloških pregleda predstavlja priliku da stomatolozi dadnu svoj doprinos u borbi protiv epidemije dijabetesa, smatraju stručnjaci sa univerziteta Columbia University u New York City-u.\nTokom provođenja studije, objavljene u julskom izdanju žurnala Journal of Dental Research, naučnici su vrbovali oko 600 osoba koje su posjetile stomatološku kliniku, a kojima nikada ranije nije rečeno da li imaju dijabetes ili pred-dijabetes.\nOd te grupe, otprilike 530 pacijenata prijavili su barem jedan faktor rizika za ovo oboljenje, poput visokog krvnog pritiska i gojaznosti. Pacijenti su uradili periodontalni pregled i test krvi radi procjene mogućeg dijabetesa. S obzirom da je periodontalna bolest rana komplikacija dijabetesa, autor studije dr. Ira Lamster i kolege otkrili su i da sam broj ispalih zuba i procenat dubokih periodontalnih džepova mogu biti djelotvorni u prepoznavanju osoba sa nedijagnosticiranim pred-dijabetesom i dijabetesom.\nUzimajući u obzir da 1 od 4 Amerikanca sa dijabetesom tip 2 ne zna da ima to oboljenje – a osobe sa pred-dijabetesom su na većem riziku od dijabetesa tip 2, kao i srčanih bolesti, moždanog udara i drugih vaskularnih problema – autori studije tvrde da ovi rezultati mogu osigurati relativno jednostavan način borbe protiv epidemije dijabetesa.\n“Rano prepoznavanje dijabetesa je godinama fokus napora kolega i iz polja medicine kao i javnog zdravstva, jer rano liječenje oboljelih pojedinaca može spriječiti razvijanje mnogih ozbiljnih komplikacija,” tvrdi jedna od vođa studije, dr. Evanthia Lalla, i dodaje da “relativno jednostavne promjene u stilu života kod osoba sa pred-dijabetesom mogu spriječiti napredovanje do punog dijabetesa, te je stoga prepoznavanje ove grupe ljudi veoma bitno.”\nIZVOR: HealthDay i Columbia University Medical Center, 29.07.2011., www.healthday.com


Trajković: Vučić je obećao da će prihvatiti naše predloge\nPredsednik Srpskog nacionalnog foruma Momčilo Trajković izjavio je danas da su na sastanku sa predsednikom Srbije Aleksandrom Vučićem izneti predlozi koji bi trebalo da promene politiku Srbije prema Kosovu i da su dobili uverenje da će predlozi biti i prihvaćeni.\nOn je novinarima u Beogradu posle sastanka rekao da je dogovoreno nastavak razgovora sa kosovskim Srbima, ali i učešće političke i intelektualne elite sa Kosova u unutrašnjem dijalogu o Kosovu.\nPrema njegovim rečima, tom unutrašnjem dijalogu prisustvovaće i Vučić i na njemu će svako izneti svoje stavove po pitanju Kosova i pokušaće da nađu najbolje rešenje.\nTrajković je kazao da im je Vučić obećao da će njihove predloge prihvatiti pre svega misli na to da politika "konačnog rešenja Kosova nije najbolje rešenje".\nOn je kazao da je predlog delegacije Srpskog nacionalnog foruma koji su bili na sastanku da se ojača srpski element i da zakon koji predviđa kosovski dodatak ima i razvojnu komponentu.\nPrema njegovim rečima, na sastanku je bilo reči i o odnosima među Srbima na Kosovu, o tome da se politika sa partijske na Kosovu pretvori u nacionalnu i državnu politiku.\nOn je istakao i da su ukoliko dođe do promena politike Srbije prema Kosovu spremni da učestvuju u jednoj takvoj politici, ali ne sigurno sa takvim stanjem kakvo je danas i potezima koji nisu produktivni.\nTrajković je naveo da je na sastanku bilo reči i o ubistvu Olivera Ivanovića i da je on Vučića otvoreno pitao da li je postojala mogućnost da se Oliver zaštiti.\nTrajković je na sastanak u Beograd došao sa delegacijom Srpskog nacionalnog foruma, pošto tokom posete Vučićeve Kosovu nije održan ugovoreni sastanak. Vučić je na Kosovo išao nekoliko dana posle ubistva Olivera Ivanovića.


Vesti: Hoće li se istraživati zločini za koje su odgovorni vojnici Kfora /video/ - Sputnjik Srbija\n22:29 21 Oktobar 2020\nVesti: Hoće li se istraživati zločini za koje su odgovorni vojnici Kfora /video/\n13:28 18.11.2019 (osveženo 14:20 18.11.2019) Preuzmite kraći link\nSAD nisu zainteresovane za Ukrajinu, već ih interesuje antiruski projekat, koji bi trebalo da stalno drži Rusiju u stanju napetosti, ocenjuju u Moskvi. Britanci pokrenuli istragu protiv pripadnika bataljona „Blek voč“ zbog zločina u Avganistanu i Iranu. Da li je moguće istraživati slične zločine koji su se desili pod odgovornošću bili kog bataljona u okviru Kfora? U Voronježu održana osnivačka konferencija foruma Rusko-balkanskog samita. Kako bi Balkan mogao da osnaži saradnju s Moskvom? Otkrivamo: zašto je, uoči obeležavanja tridesete godišnjice Plišane revolucije, na ulice Praga izašlo najmanje 200.000 ljudi, i šta svi oni imaju protiv aktuelnog češkog premijera Andreja Babiša.


► Dve žene optužile Trampa za neprimereni kontakt, on negira\nDve žene optužile su kandidata Republikanske stranke na američkim predsedničkim izborima za "neprimereno dodirivanje" objavio je Njujork tajms, dok su predstavnici kampanje Donalda Trampa pisanje njujorškog dnevnika nazvali "fikcijom i klevetama".\nU tekstu se navodi da dve žene tvrde da ih je Tramp dodirivao na neprimeren način i protiv njihove volje, prenose agencije\nDžesika Lids je, kako piše Njujork tajms, rekla listu da je pre tri decenije srela Trampa prilikom jednog avionskog leta i da ju je on uhvatio za grudi i pokušao da joj stavi ruku pod suknju.\nTakođe, Rejčel Kruks iz Ohaja je listu rekla da je srela Trampa u njegovoj zgradi u Njujorku 2005. godine i da ju je on poljubio "direktno u usta" protiv njene volje, prenosi AFP.\n"Taj članak je fikcija a to što je Njujork tajms krenuo u lažni, koordinirani napad na karakter Trampa na ovakvu temu je opasno," naveo je Trampov viši savetnik za komunikacije Džejson Miler u saopštenju, prenosi Rojters.\nOglasili su se i Trampovi advokati koj traze da "Njujork tajms" povuče juče objavljeni tekst zbog neosnovanih optužbi i povrede ugleda.\nSavetnica Trampove rivalke, demokratske kandidatkinje Hilari Klinton u međuvremenu optužuje Trampa da je lagao tokom debate kada je rekao da nikada nije hvatao ili ljubio žene protiv njihove volje.\nČlanak "Njujork tajmsa" se "tužno uklapa u sve što znamo o tome kako je Tramp tretirao žne," rekla je Dženifer Palmijeri, prenosi AP.\nOna takođe kaže da taj tekst pokazuje da je "odvratno ponašanje" kojim se Tramp hvali u video snimku objavljenom prošlog petka "vise od reči."\nNa pomenutom snimku iz 2005. godine može se čuti Tramp kako kaže da mu njegova slava dozvoljava da ljubi i vata žene, ali je on tokom debate u nedelju negirao da je to ikada uradio bez pristanka neke žene.\n13.10.2016, 11:56h Nikolic Preporuči\nNJen ( Hilari jedini adut je prostacka kuplerajska retorika sa placenim zenturacama koje ne znaju ni sta su juce rucali a secaju se detalja od pre vise decenija.Amerika se suocava sa :Globalnom krizom,sa nezaposlenoscu ,trovanjem mlade generacije sa opijatima ,opstim kriminalom ....a ta gospodja sakuplja poene na najbestidniji nacin jer zna da nije sposobna da razgovara ili resi najvece probleme jedne ogromne drzave (zemlje).


Kako bi veštačka inteligencija (AI) mogla da utiče na posao nastavnika? | Valentin Kuleto\nSve veće mogućnosti za online studiranje\nMašinsko učenje i veštačka inteligencija kao pionirski iskorak u domaćim školskim institucijama\nOnline tutoring servisi, pomoć dostupna u pravom trenutku\nKako bi veštačka inteligencija (AI) mogla da utiče na posao nastavnika?\nNesumnjivo je da razvoj veštačke inteligencije donosi nove modele učenja, drugačije obrazovno okruženje i brojne potencijale za učenički napredak.\nMeđutim, postavlja se pitanje na koje načine AI utiče na obavljanje nastavničkog poziva i da li ono predstavlja pretnju ili rešenje?\nDrugim rečima da li će se u budućnosti ostvariti donekle apokaliptični scenario, da će sofisticirani roboti zameniti nastavnike – ili će se AI pokazati kao dragocen alat koji nastavnicima pomaže da uštede vreme i unaprede svoje nastavne planove?\nNastavnici (još uvek) ne bi trebalo da strahuju za svoj posao\nIstraživanje koje je sprovela ugledna konsultantska firma McKinsey & Company pokazalo je da napredna tehnologija još uvek neće moći (bar u doglednoj budućnosti) da zameni nastavnike.\nMoć koju poseduju nastavnici je interpersonalne prirode i bazirana je na stvaranju emocionalne povezanosti. Oni mogu da inspirišu svoje učenike, da izgrade lični odnos sa svakim od njih, ali i da podučavaju na načine koji podrazumevaju napredni problem solving i druge kreativne veštine, koji čine ključne momente obrazovnog procesa. Upravo sposobnost emocionalnog prilagođavanja ono je što veštačka inteligencija, koja nam je trenutno dostupna, ne može da pruži.\nKoliko je zapravo nastavnik važna i neizostavna karika svakog obrazovnog procesa u svakom obliku, govori i naučno poduprta činjenica da kvalitetan vaspitač u vrtiću može da uveća šanse deteta da završi koledž u odraslom dobu.\nDakle, iz svega ovoga sledi da nastavnici mogu da odahnu: tehnologija nije tu da ih zameni, jer su neke elementarne stvari koje su od ključne važnosti za obrazovni proces, neporecivo vezane za ljudsku prirodu.\nŠta je onda ono što AI može da uradi?\nVeć pomenuto McKinsey istraživanje pokazalo je da su nastavnici pod sve većim opterećenjem. Naime, kako rastu učeničke potrebe i zahtevi koji se pred njih postavljaju u modernom dobu, uvećava se i papirologija i stvaraju se druge birokratske obaveze koje nastavnici moraju da ispune, najčešće manualno.\nStoga ne čudi podatak da u Velikoj Britaniji čak 81% posto nastavnika razmatra da napusti svoju profesiju u korist neke druge karijere.\nIstraživanje je pokazalo da nastavnička nedelja u proseku traje oko 50 časova. Međutim, ono što još više zabrinjava jeste činjenica da,zapravo, manje od polovine tog vremena nastavnici provode u direktnoj interakciji sa učenicima.\nUpravo bi tu AI mogao da odigra ključnu ulogu:\n20% do 40% nastavničkog vremena posvećeno je aktivnostima koje mogu biti automatizovane uz pomoć trenutno postojeće tehnologije.\nOvo znači da bi nastavnici na nedeljnom nivou imali na raspolaganju oko 13 sati više, koje bi potom mogli da usmere na aktivnosti koje doprinose napretku učenika, kao i većem zadovoljstvu samih nastavnika u procesu.\nStoga bi potencijalna uloga AI u edukativnoj praksi mogla da bude dvojaka: ušteda vremena i unapređenje nastavnog procesa.\nUz pomoć tehnologije nove generacije, nastavnici bi tako mogli da preusmere 20 do 40% svog radnog vremena na aktivnosti koje će objektivno dovesti do napretka učenika:\nAI, dakle, omogućava nastavnicima da rade ono što najviše vole – da predaju.\nKako nastavnici danas koriste svoje vreme?\nNastavničke aktivnosti na nedeljnom nivou sastoje se iz:\n16,5 sati davanja instrukcija i interakcije sa učenicima\n10 sati pripreme nastave\n6,5 sati evaluacije i povratnih informacija\n5 sati administracije\n4, 5 sati treninga sa učenicima i pružanje saveta\n3, 5 sata rada na razvoju učeničkih bihevioralnih, društvenih i emocionalnih veština\n3 sata rada na profesionalnom razvoju\nDakle, svega 49% vremena upotrebljeno je na direktnu interakciju sa učenicima.\nKako AI može da pomogne nastavnicima da uštede vreme?\nNajveći benefit tehnologija donosi u uštedi vremena na aktivnostima koje nastavnici obavljaju pre nego što i zakorače u učionicu: pripremi nastave.\nUpotreba tehnologije bi sadašnjih 10 časova, koliko nastavnici nedeljno izdvajaju za pripremu nastavnog materijala i aktivnost, mogla da svede na svega 5 do 6 časova. Tako bi se kroz automatizaciju nastavnih planova i drugih aktivnosti vezanih za njihovo kreiranje uštedelo čak do 50% nastavničkog vremena.\nUloga savremene tehnologije ovde se ne ograničava samo na uštedi vremena – već i na poboljšanju samih priprema kroz kreiranje boljih nastavnih planova i efektnijih metodičkih pristupa.\nNaime, mnogi softveri omogućavaju nastavnicima da bolje procene nivo razumevanja određenih predmeta kod individualnih učenika, te u skladu sa tim kreiraju svoje planove. Takođe, ovo im omogućava da podele učenike po grupama i personalizuju za svaku od njih planove, kao i da pronalaze kvalitetne nastavne materijale koje koriste njihove kolege iz celog sveta.\nOsim toga, tehnologija ima veliki potencijal i kada je u pitanju proces ocenjivanja. Testovi sa više odgovora postoje u eduaktivnoj praksi već odavno, međutim, danas su dostupni i softveri koji mogu da analiziraju dugačke odgovore i ukažu nastavniku na neke osobenosti u učeničkom znanju i napretku.\nNajmanje potencijala za uštedu vremena tehnologija ima u oblastima koje podrazumevaju direktnu interakciju nastavnika sa učenicima. Međutim, upotreba tehnologije u ovoj oblasti može da unapredi proces učenja i predavanja u smislu bržeg i efektivnijeg reprodukovanja i usvajanja znanja, upotrebom novih formata nastavnog materijala.\nTo znači da se, u praksi, ohrabruje da nastavnici koriste edukativne softvere u nastavi, kao i da uz pomoć tih alata unaprede svoju nastavnu praksu. Tako će se donekle izmeniti i sama uloga nastavnika: oni će sve više postajati facilijatori i treneri.\nŠta nastavnici mogu da urade sa svim tim vremenom?\nPre svega, ušteda od 13 sati nedeljno omogućiće nastavnicima da jedan deo tog vremena posvete sebi, svojoj porodici ili stvarima koje ih interesuju. Na taj način nastavnički poziv postaće atraktivniji, a nastavnici sami po sebi srećniji.\nZnatan deo ušteđenog vremena nastavnici mogu da upotrebe na svoje učenike, odnosno da razviju personalizovano učenje i individualni mentorski pristup.\nVećina nastavnika želi da svojim učenicima pruži što je moguće više personalizovan pristup. Ipak, kao glavnu prepreku da to i urade 69% njih vidi u nedostatku vremena a 22% u manjku tehnologije u učionici.\nDakle, tehnologija je u mogućnosti da uštedi vredno vreme kroz automatizaciju papirologije i drugih birokratskih obaveza, ali i da donese nove alate koji omogućavaju daleko bolje i naprednije personalizovano učenje. Zahvaljujići njoj, mogli bismo da dobijemo efektivnije nastavnike, samim tim i uspešnije učenike koji su digitalno pismeni za 21 vek.\nNapokon, automatizacija će omogućiti nastavnicima da višak vremena koji će im se stvoriti provedu u međusobnoj saradnji, zajedničkom kreiranju multidisciplinarnih pristupa nastavi i sopstvenom profesionalnom usavršavanju. Ne samo da njihova međusobna kolaboracija stvara prostor za progresivniji profesionalni razvoj, već im i omogućava da svojim učenicima ponude zanimljivije i efikasnije nastavne planove:\nU školama u kojima nastavnici međusobno sarađuju i nadopunjuju se, čak 80% nastavnika izjavilo je da je primetilo napredak u učenju i angažovanju kod svojih učenika.\nKako uspešno implemenirati savremenu tehnologiju u nastavu?\nMcKinseyevo istraživanje nesumnjivo je pokazalo veliki potencijal koji tehnologija ima za unapređenje savremenih nastavnih procesa.\nMeđutim, postavlja se pitanje, kako na pravi način iskoristiti sve ove mogućnosti, odnosno kako pravilno implementirati tehnologiju u nastavu tako da se postignu maksimalni benefiti?\nDobre vesti su da za uštedu vremena, personalizovano učenje, efektne nastavnike i uspešne učenike nije neophodna neka futuristička tehnologija koja još uvek nije izmišljena. Ovakvi zadaci sasvim dobro mogu da se obave uz pomoć brojnih edukativno-tehnoloških alata koji su nam već danas na raspolaganju.\nIpak da bismo ovo uspešno izveli neophodna je saradnja glavnih činilaca obrazovnog sistema: vlade, školskih lidera, tehnoloških kompanija i iznad svega nastavnika i učenika.\nNastavnici takođe moraju da se efektivno obuče za upotrebu savremene tehnologije, ali i da daju svoje mišljenje kao korisnici tih tehnologija, odnosno povratne informacije o njihovoj efikasnosti. Ovo predstavlja najbrži i najkonkretniji način da se tehnološka rešenja koja dokazano rade u praksi prošire i ustale, a ona koja nisu efikasna, odbace i zamene nekim efikasnijim. Napokon, i tehnološke kompanije trebalo bi da više pažnje posvete feedback-u koji dobijaju od nastavnika prilikom kreiranja edukativno-tehnoloških proizvoda i softverskih rešenja.\nUkoliko na ovakav, proaktivan način pristupimo implementiranju savremene tehnologije u nastavu, AI će biti veliki podstrek, a ne pretnja po zanimanje nastavnicima. Za samo 10 godina, efektivnom implementacijom veštačke inteligencije u nastavne procese dobili bismo nastavnike koji imaju više vremena za sebe i svoje učenike, i na taj način bismo značajno unapredili obrazovanje ka idealima edukativnog sveta budućnosti.\nPrethodna objava Kako pisati uspešne, stručne, naučnoistraživačke radove Sledeća objava Proširena realnost i odgovorne inovacije za generaciju Y i generaciju Z


Početna > Događaji > Hrabrost je sačuvati nadu\npogledajte umetničke fotografije sa izložbi\nMeđunarodna mreža pomoći - IAN je ove godine povodom Svetskog dana izbeglica organizovao izložbu umetničkih fotografija na temu "Hrabrost je prelaziti granice". Izložba je bila postavljena 20. juna u Knez Mihajlovoj ulici.\nIzložbom u prometnoj pešačkoj ulici Beograda želeli smo da privučemo pažnju šire javnosti na loš položaj izbeglica, iskažemo poštovanje prema njihovoj hrabrosti i podstaknemo angažovanje na rešavanju njihovih problema.\nKroz fotografije koje oslikavaju život u tri posleratne zajednice - u Srbiji, Hrvatskoj i Bosni i Hercegovini - želeli smo da ukažemo na regionalnu dimenziju problema izbeglica i na taj način istaknemo potrebu da se rešenje traži na regionalnom nivou. Ovom prilikom IAN-ovi volonteri koji su nosili majice sa logom dana izbeglica posebno napravljene za ovaj dan delili promotivni materijal namenjen podizanju svesti građana o izbeglicama i situaciji u kojoj se nalaze.\nOrganizaciju ove izložbe su podržali Srpski savet za izbeglice i UNHCR.\nIAN je takođe učestvovao u izložbi fotografija na temu izbeglištva koju je priredio UNHCR u Institutu Servantes.\nU Srbiji i Crnoj Gori, prema poslednjoj registraciji izbeglica završenoj januara 2005, živi oko 140.000 izbeglica iz Hrvatske i Bosne i Hercegovine i preko 200.000 lica raseljenih sa Kosova.\nI posle deset i više godina nakon što su bili prisiljeni da napuste svoja ognjišta, izgubili svoje najmilije, prijatelje, posao imovinu, mnogi se još uvek bore za ostvarenje prava na povratak u svoje kuće, bore se za život dostojan čoveka u novoj sredini, za pravo da budu punopravni članovi društva u kojem god gradu i državi našli svoj dom.\n".Ostavljajući iza sebe sve što im je poznato, sve što im je drago, izbeglice se suočavaju sa neizvesnom budućno š ću u nepoznatoj sredini. Zamislite hrabrost koja je potrebna da bi se suočilo sa mesecima, godinama, a možda čak i čitavim životnim vekom provedenim u izbeglištvu.\nA ipak - uprkos svim nedaćama - izbeglice odbijaju da se odreknu nade..."


Politika - datum: 2018-03-13 ODLUKOM VEĆINE ODBORNIKA U KOLAŠINSKOM PARLAMENTU SO skratila sebi mandat\nOdbornici kolašinskog parlamenta juče su, većinom glasova, skratili svoj mandat. Skupština opštine Kolašin zakazala je za juče hitnu vanrednu sjednicu po tom pitanju, a sve u cilju kako bi se izbori na teritorije opštine Kolašin održali istovremeno kada i u drugim gradovima u Crnoj Gori. Izbori bi trebali da se održe 25. maja.\n– Zbog opstrukcije OIK Kolašin mandati ovog saziva verifikovani su tek u septembru 2014. godine, zbog toga se predlaže skraćenje mandata kako bi se lokalni izbori u opštini Kolašin održali kad i u drugim opštinama Crne Gore – obrazloženo je povodom predložene odluke koja je usvojena većinom glasova.\nDruga tačka dnevnog reda bila je Predlog Odluke o utvrđivanju broja odbornika koji se biraju u SO Klašin, ali je ta tačka uklonjena sa dnevnog reda s obzirom na to da iz MUP-a nije stigao izvještaj o utvrđenom broju glasača.J.Š.


Počele prijave za besplatna autosedišta\nOpština Kovačica i Savet za bezbednost\nKonkurs za nagrade za doprinos u kulturi od 10. do 20. jula\nOpštinsko veće opštine Kovačica donelo je odluku o Pravilniku i tekstu Konkursa za Nagrade za doprinos u kulturi za 2019/2020. godinu.\nKonkurs će biti raspisan 10. jula, a predlozi će moći da se šalju u periodu od deset dana\nRaspisani konkursi za razvoj lovstva\nPokrajinski sekretarijat za poljoprivredu raspisao je konkurs za raspodelu sredstava iz budžetskog fonda za razvoj lovstva AP Vojvodine za 2021. godinu\nza unapređivanje stanja populacije divljači i njenih staništa.\nPokrajinski sekretarijat za socijalnu politiku, demografiju i\nU toku konkurs Mihajlo Pupin- naučnik, rodoljub, humanista\nOpština Kovačica je u saradnji sa domom kulture u Idvoru, početkom decembra raspisala tradicionalni konkurs posvećen našem proslavljenom naučniku Mihajlu Pupinu. Radove na konkurs mogu da šalju svi, nema ograničenja ni po pitanju broja poslatih radova ni sredina\nKonkurs za Izbor najboljih sportista opštine Kovačica za 2016. godinu traje do 15. januara 2017. godine. Pojedinci ili klubovi treba prijave da dostave na adresu Sportskog saveza opština Kovačica u ulici Maršala Tita broj 50 ili donesu direktno saradniku za\nU zgradi opštine Kovačica će 2.decembra biti održana prezentacija Konkursa koje raspisuje Razvojni fond Autonomne Pokrajine Vojvodine doo Novi Sad.


Raste pozitivan stav o Evropskoj uniji - EUIC Podgorica\nKampanje i eventi, Novosti,\nRaste pozitivan stav o Evropskoj uniji\nPodgorica, 18. januar – Istraživanje javnog mnjenja pokazuje da bi više od tri četvrtine građana (76.5%) izašlo na referendum o ulasku u Evropsku uniju. Od opredijeljenih građana koji bi izašli na referednum, dakle onih koji u vrijeme istraživanja imaju stav po tom pitanju, za ulazak bi glasalo 80.9%, dok bi „ne“ zaokružilo četiri puta manje građana (19.1%).\nIstraživanje je takođe pokazalo da je već četvrtu godinu za redom, od kada se sprovode ispitivanja, podrška građana pristupanju Crne Gore Evropskoj unji na konstatno visokom nivou, pa je krajem prošle godine 62 % ispitanika podržalo ulazak zemlje u EU.\nRezultate istraživanja predstavili su u EU info centru ministar evropskih poslova, Aleksandar Andrija Pejović, šefica političkog sektora u Delegaciji EU u Crnoj Gori, Plamena Halačeva i autorka istraživanja, Olivera Komar.\nMinistar Pejović ocijenio je da je ovo istraživanje potvrdilo stabilan trend podrške građana Crne Gore članstvu u Evropskoj uniji.\n„Uvijek smo imali stabilan trend od oko 75% onih koji bi na referendumu glasali za članstvo u EU. Danas imamo porast i čak 80,9% stanovništva bi na tom referendumu glasalo za ulazak u EU. članstvo u EU. Ovo govori da imamo jak trend i da oni koji su zainteresovani za ulazak Crne Gore u EU to i pokazuju podrškom“, rekao je ministar Pejović i dodao:\n„Danas kad mnogi govore da je EU u krizi i da nema perspektivu, istraživanje pokazuje da građani Crne Gore zaista imaju jasnu perspektivu i podržavaju ono što radimo. Istraživanje pokazuje da trećina građana razumije da država napreduje prema EU onoliko brzo koliko to okolnosti dozvoljavaju.“\nŠefica političkog sektora u Delegaciji EU u Crnoj Gori, Plamena Halačeva je kazala da je u ovom neizvjesnom vremenu stabilan nivo podrške integraciji rijedak primjer.\n„Evropa ovim dobija više vjetra u svoja jedra, takođe i politika proširenja Crna Gora čak ima i vremenski definisan proces pristupanja. Sada bi trebalo da iskoristimo ovaj novi trenutak i okupimo se oko tog cilja, za koji čvrsto vjerujem da će napraviti i EU i Crnu Goru boljim mjestom,“ kazala je Hlačeva.\nBroj građana koji imaju pozitivan stav prema EU nastavio je da raste, i sada iznosi 63.7%, što je najveći procenat od 2013. godine, od kada se sprovodi ovo istraživanje.\nPovećao se i broj građana koji vjeruju da će Crna Gora, nezavisno od njhovog mišljenja, postati dio Evropske unije, pa on sada iznosi 69.4%. „Ovo je indikator toga u kojoj ste mjeri iskomunicirali šta je strateški cilj Crne Gore. Dakle, strateški cilj Crne gore je ulazak u Evropsku uniju i kao što vidite da je ljudima to jasno. Bez obzira da li im se to sviđa građani su svjesni da je ulazak u EU budućnost Crne Gore. Ako bih trebala da biram podatak koji je napozitivniji, ja bih odabrala ovaj podatak,“ kazala je autorka istaživanja, Olivera Komar.\nGotovo svaki drugi građanin (46,7%) smatra da je Evropska unija najveći donator Crnoj Gori.\nKao glavne razloge za podržku ulaska Crne Gore u EU građani navode: stabilnost, bolji kvalitet života i mogućnost putovanja. Sa duge strane, oni koji ne podržavaju ulazak, kao glavne razloge navode krizu u EU i izbjegličku krizu.\nGrađani pozitivno percipiraju uticaj Evropske unije, pa 63.9% smatra da je podrška EU Crnoj Gori pozitivan faktor, dok je kao negativan faktor vidi 29.7% populacije. Sa tim u vezi, broj građana koji smatra da bi ulazak u Evropsku uniju koristio Crnoj Gori (58.5%) je 3.5 puta veći od onih koji misle da bi škodio (17.3%).\nU svakoj oblasti društvenog života, građani smatraju da će članstvo u Evropskoj uniji imati pozitivan uticaj, a najveću korist od ulaska u EU ispitanici vide za nezaposlene, mlade i poljoprivrednike.\nKao i prijethodnih godina, građani se najviše informišu o integracijama kroz televiziju, novine i internet portale, dok dodatne informacije traže na sajtu Vlade, Delegacije EU u Crnoj Gori i fejzbuk stranici Delegacije i u EU info centru.\nIstraživanje javnog mnjenja sprovela je agencija Defacto u novembru i decembru 2017. godine na uzorku od 1008 ispitanika za potrebe Delegacije EU u Crnoj Gori.\nKoncert povodom obilježavanja 55 godina njemačko-francuskog prijateljstva\nProfesionalizam, javni interes i pritisak na novinare


Nema promene cene u 2008. : Nadlanu.com\nNema promene cene u 2008.\nPreduzeće "Železnice Srbije" u 2008. godini neće povećavati cene voznih karata, najavio je generalni direktor tog preduzeća Milanko Šarančić. On je novinarima na Beogradskom sajmu rekao da su "Železnice Srbije", posle tri i po godine, tek nedavno dobile saglasnost vlade da povećaju cenu voznih karata u domaćem putničkom saobraćaju, od 10 do 20 odsto, ali da to sigurno neće uraditi do kraja ove godine.\n- Ukoliko 2009. godine dođe do korekcije onih parametara koji utiču na sam rad i troškove rada, a i ukolliko oni budu opravdani, uputićemo Vladi Srbije novi zahtev za povećanje cena - naglasio je Šarančić. On je najavio da "Železnice Srbije" u 2008. godini planiraju da modernizuju 20 kola - 12 spavaćih i osam kušeta, kao i da nabave 10 polovnih dizel motornih garnitura.\n- Tom modernizacijom i nabavkom imaćemo skoro nove vagone, koji će se najviše koristiti na barskoj pruzi, kao i prema Nišu i Subotici - naveo je direktor "Železnica Srbije".\nPrema njegovim rečima, "Železnice" ove godine planiraju i širenje mreže sistema za elektronsko izdavanje međunarodnih karata, nastavak razvoja projekta za rezervisanje i kupovinu karata preko Interneta, kao i opremanje konduktera mobilnim uređajima za elektronsko izdavanje karata. Šarančić je podsetio da je u putničkom saobraćaju 2007. godine obavljena redovna opravka na 193 putnička kola, što je za 53 odsto bilo više od plana.


26. Sarajevo film festival: Bez odlaganja, uz dodatne mere opreza | Media Start Info\n26. Sarajevo film festival: Bez odlaganja, uz dodatne mere opreza\nSarajevo film festival (SFF) biće održan u predviđenom terminu od 14. do 21. avgusta na festivalskim lokacijama i onlajn, u skladu sa situacijom uzrokovanom pandemijom korona virusa.\nOvu informaciju su danas potvrdili organizatori, ističući da im je sigurnost i zdravlje gostiju i uposlenih prioritet.\nTimovi SFF-a i Štaba civilne zaštite Kantona Sarajevo zajedno sa federalnim nivoima zdravstvenih institucija još od kraja maja rade na uspostavljanju epidemiološkog protokola za sve festivalske lokacije, kao i posebnog protokola prilikom dolaska festivalskih gostiju.\n– Svesni smo odgovornosti u organizaciji jednog ovakvog događaja – izjavio je direktor SFF-a Mirsad Purivatra.\nPurivatra je naglasio i da SFF i u aktuelnoj krizi nastavlja misiju slavljenja života, humanosti i umetnosti.\n– Covid-19 je uticao na sve aspekte života širom sveta, pa i Sarajevo Film Festival mora proći kroz određene promene. To znači okupljanje u manjim grupama, manji broj gostiju, nema prijema i zabava na kakve smo navikli, ali kao i uvek, biće mnogo kvalitetnih filmova, sjajnih projekcija i filmskih razgovora. Naša misija je ista kao i prvog dana kada je Festival osnovan u našem gradu pod opsadom – slavljenje života, humanosti i umetnosti. I evo, imamo još jednu priliku da se kulturom borimo protiv nevolje – organizirajući festival u skladu sa savetima zdravstvenih stručnjaka i ponašajući se odgovorno i u okviru jasno definisanih smernica, možemo pokazati kako se društvena kohezija može graditi i tamo gde smo dužni održavati fizičku distancu – poručio je Purivatra.\nNekoliko velikih filmskih festivala u regionu otkazano je ili odloženo do daljeg zbog pogoršanja epidemiološke situacije u vezi sa pandemijom novog korona virusa. Tako je 23. Motovun film festival odložen do daljeg, a ni 67. Pulski filmski festival neće biti organizovan u tradicionalnom formatu i sadržaju.\nTagovi festival, Sarajevo Film Festival\nPrethodna vest„Radna grupa“ osudila napade na novinare i brutalnost policije\nSledeća vestPodručje Đerdapa upisano u Svetsku listu geoparkova


Jednokratna pomoć – koji nezaposleni korisnici imaju pravo na nadoknadu – Portal Herceg Novi\nJednokratna pomoć –…\nJednokratna pomoć – koji nezaposleni korisnici imaju pravo na nadoknadu\nPravo na jednokratnu novčanu pomoć u iznosu od 100 eura preko Zavoda za zapošljavanje neće moći da ostvare nezaposleni koji su korisnici novčane naknade, lične invalidnine, kao ni nosioci prava na materijalno obezbjeđenje. Osim njih, za određen broj nezaposlenih, koji primaju novčane nadoknade, predviđene su samo dopune do iznosa od 100 eura.\n“Pravo na jednokratnu novčanu pomoć u iznosu od 100 eura nemaju nezaposlena lica koja su u navedenom periodu bila: korisnici novčane naknade, nosioci prava na materijalno obezbjeđenje ili korisnici lične invalidnine. Pravo na dopunu do iznosa od 100 eura imaju nezaposlena lica koja su pravo na novčanu naknadu u visini ispod 100 eura (bez doprinosa) ostvarivala i koristila 31. decembra 2020. godine, zaključno sa 28. januarom 2021. godine”, objašnjavaju u ZZCG.\n“U toku su intenzivne aktivnosti na obradi podataka kako bi se u što kraćem roku isplatila jednokratna novčana pomoć nezaposlenim licima predviđena novim paketom podrške privredi i građanima. O datumu i načinu isplate jednokratne novčane pomoći nezaposlena lica biće blagovremeno obaviještena”, navode u ZZCG.\nTags: jednokratna pomoćnovčana nadoknada


Zvezdini biseri - Šest golova omladinaca\nTalentovani fudbaleri koji stasavaju i uče u crveno-beloj akademiji su u vikendu za nama odigrali svoje utakmice u okviru svojih šampionata, a mi vam donosimo rezultate koji su naši biseri zabeležili ovog kola.\nJuniori Crvene zvezde su blistali na terenima iza juga Marakane i pokazali svu svoju raspucanost protiv Spartaka u okviru 11. kola prvenstva. Rezultat je bio 6:0, a meč su obeležile makazice Marka Stojanovića, kao i dvostruki strelac Pavle Ognjenović, a osim njih su još pogađali Uroš Branković, Viktor Radojević i Marko Janković za novi trijumf. Time su izabranici Marka Neđića ostvarili osmi trijumf ove sezone, a imaju i dve utakmice manje u odnosu na ostale rivale. Omladinci Grafičara ubedljivo su savladali ekipu Mačve sa 6:2. Fudbaleri Milana Stegnjaića su ponovo prikazali odličnu igru i želju za pobedom. Kod naših bisera, najistaknutiji je bio Mateja Bojović koji je bio dvostruki strelac, a posebno se istakao i Milan Bajić koji je pravim “projektilom” matirao golmana protivničke ekipe. Osim njih, pogađali su još talentovani Mateja Bačanin, Luka Marinković i Ignjat Brajić.\nTABELA OMLADINSKE LIGE SRBIJE, 11. KOLO:\n1. Partizan, 29 bodova, gol razlika 28:9\n2. Crvena zvezda, 24 boda, gol razlika 34:11\n3. Čukarički, 19 bodova, gol razlika 22:14\n5. Grafičar, 17 bodova, gol razlika 19:19\nSTRELCI: Mateja Bojović (6 golova, Grafičar), Aleksandar Kahvić, Marko Lazetić, Marko Ćurić (4 gola, Crvena zvezda), Mihajlo Milosavić, Marko Stojanović (3 gola, Crvena zvezda).\nSeniori Grafičara su pobedili Timok 1919 sa 2:0 u okviru 14. kola Prve lige Srbije. Vodeći pogodak za naš tim postigao je talentovani Andrija Radulović na aistenciju Jovana Mituljikića, a upravo je asistent prvog gola bio strelac drugog pogotka na meču na asisteniciju Nikole Mituljikića. Izabranici Boška Đurovskog su ostvarili još jednu prvenstvenu pobedu na svom terenu i bez primljenog pogotka došli do nova tri boda.\nTABELA PRVE LIGE SRBIJE, 14. KOLO:\n1. Inđija, 35 bodova, gol razlika 30:11\n2. Mačva, 28 bodova, gol razlika 18:12\n3. Mladost, 27 bodova, gol razlika 15:8\n13. Grafičar, 13 bodova, gol razlika 21:20\nSTRELCI: Andrija Radulović (5 golova), Ilija Babić, Nikola Mituljikić, Dejan Vidić,(3 gola).\nMlađi kadeti Crvene zvezde su savladali Teleoptik sa 5:0 u okviru 12. kola lige. Odličan meč odigrali su izabranici Uroša Uroševića i ubedljivom pobedom došli do nova tri boda. Kroz pas igru su naši talentovani fudbaleri dolazili do poslednje trećine terena gde su lako stvarali šanse pred golom rivala. U liste strelce na ovom susretu su se upisali Ognjen Mišić i Veljko Vukojević koji su dva puta zatresli mrežu protivnika, dok je Andrija Maksimović postigao jedan pogodak direktno iz kornera za konačan rezultat na meču. Mlađi kadeti Grafičara su izgubili od Brodarca rezultatom 3:2. Fudbaleri Lazara Janičića su imali veći posed i na oko bili bolji rival na terenu. Iako su naši biseri imali dva gola zaostatka, pokazali su karakter i uspeli da poravnaju rezultat, ali nisu nisu imali sreće da zabeleže pozitivan rezultat na ovom meču. Za naš tim pogađali su Amar Brunčević, posle sjajnog pasa Luke Đorđevića, i Stefan Gudelj na asistenciju upravo strelca prvog gola Amara Brunčevića.\nPioniri Crvene zvezde su savladali ekipu Olea sa 7:0 na terenima iza juga Marakane. Izabranici Milorada Vilotića su bili više nego ubedljivi na ovom meču, a najistaknutiji u timu naših bisera bili su Đorđe Cvetković i Aleksa Vasilić sa po dva pogotka, a pratili su ih još Vasilije Kostov, Strahinja Stojković i Luka Obradović koji su se po jednom upisali u listu strelaca. Pioniri Grafičara su izgubili od Čukaričkog sa 2:0 na gostujućem terenu. Izabranici Danila Tešića su igrali veoma borbeno i imali veliku želju za pobedom, ali uprkos velikom zalaganju na terenu nisu uspeli da ostvare pozitivan rezultat.\nMlađi pinori Crvene zvezde našeg kluba su savladali Žarkovo sa 7:0. Ekipa Marka Petrovića je odličnu igru krunisali sa čak sedam pogodaka u mreži protivnika. Najefikasniji su bili su naši biseri Aleksa Damjanović i Luka Zarić sa po dva pogotka, a u stelce su se upisali i Dušan Jovičić, Dimitrije Šarić i Đorđe Vranić. Mlađi pioniri Grafičara su savladali Rad na svom terenu sa 4:0. Plesali su na terenu fudbaleri Bojana Maćešića, imali posed, igrali čvrsto defanzivno, lako dolazili u završnicu i postizali golove. Lav Kiš je bio izuzetno raspoložen na ovom meču te je postigao het-trik, a mrežu rivala pogodio je i Luka Jovanović.\nPetlići Crvene zvezde su savladali OFK Beograd na gostovanju sa 3:0. Izabranici Milana Savkovića su odneli rutinsku pobedu protiv jakog protivnika i zabeleži nova tri boda. Golove za našu ekipu postigli su Milan Vidić, Filip Dimitrijević i Bogdan Popović. Impozantan podatak jeste da su naši biseri za sada zabeleži osam pobeda što je maksimalan učinak, uz gol razliku 36:0. I pored velike inicijative i kontrole većeg dela meča, izabranici Dejana Šiljkovića remizirali su sa ekipom Žarkova, a rezultat je bio 1:1. Jedini strelac u ekipi naših bisera bio je Filip Vuković.


Đurić: Ne odustajemo od Zajednice srpskih opština – Okvir\nĐurić: Ne odustajemo od Zajednice srpskih opština\nDirektor Kancelarije za KiM Marko Đurić izjavio je da je u Briselu danas, uz tehnički dijalog, vođen i dijalog o Zajednici srpskih opština (ZSO) i ocenio da je napredak dijaloga sa Prištinom nemoguć bez sprovođenja sporazuma o ZSO postignutih 2013. i 2015. godine.\nDelegacija Prištine nije došla spremna za razgovor o ZSO, ali „ni previše spremna za razgovor o imovini“, istakao je Đurić i dodao da uprkos atmosferi u kojoj se odvijao dijalog Srbija neće odustati od ZSO.\n„Očekujemo snažne poruke od svih članica EU kao pritisak na Prištinu da formira ZSO, što je imperativ za nastavak dijaloga“, naglasio je Đurić i podvukao da je ovde reč „o integritetu EU i dijaloga uopšte“.\n„Ne pada nam na pamet da razgovore o ZSO pretvorimo u razgovore o položaju nacionalnih manjina, niti ćemo pristati da srpski narod bude tretiran na KiM kao nacionalna manjina. Nema napretka u razgovorima dok ZSO ne bude sprovedena u potpunosti, onako kako je dogovoreno 2013. i 2015. godine“, naglasio je Đurić. (kraj) dpv\nMišel: EU i dalje može da se saglasi o sankcijama Moskvi


Radio Tivat | Dejan Stjepčević: Mnoge porodice u Crnoj Gori žive od sporta\n04 мај Dejan Stjepčević: Mnoge porodice u Crnoj Gori žive od sporta\nPosted at 21:05h in Sport\tby\tDragan Popadic\nRukometni šampionat je prekinut, a šanse da se nastavi su izuzetno male.\nIstovremeno, odlučeno je da se finalni turnir Kupa, na kome će se za trofej boriti Partizan, Lovćen, Komovi i Budućnost odigra u septembru mjesecu.\n„U trenutku prekida šampionata borili smo se za oba trofeja u Crnoj Gori. Naravno da bi smo voljeli da smo na parketu, da se borimo za trofeje, ali nam je jasno da je sada najvažnije da ostvarimo pobjedu protiv globalne pošasti. Trenutno sa nestrpljenjem čekamo odluku, ili ti zeleno svjetlo da možemo da počnemo da treninzima, da možemo da se vratimo na parket, jer će to biti znak da se život postepeno vraća u normalne tokove. Svima je jasno da poslije borbe protiv koronavirusa, slijedi ekonomska kriza i svi moramo da budemo spremni na novi vid borbe.\nKlubovi moraju da pomognu Savezu, a Savez klubovima, jer će biti jako teško obezbjediti finansijska sredstva za normalno funkcionisanje osnove državnog tima, a to su klubovi. Koronavirus je izazvao pravi potres kada je privreda u pitanju, turistička sezona je pod velikim znakom pitanja, ali sport je takođe jako bitna privredna grana i tako je treba gledati. Mnogo porodica u Crnoj Gori živi od sporta i zbog toga sam siguran da će biti pronađen modus da se pomogne klubovima . Iskreno, sve nas je obradovala izjava ministra Nikole Janovića, da će Ministarstvo sporta pomoći sportskim školama i mlađim selekcijama adekvatnim subvencijama. Naravno, nećemo ni mi sjedeti skršteni ruku, naprotiv. Učinićemo sve što je u našoj moći da finansijski zatvorimo ovu sezonu, a ujedno napravimo konstrukciju za narednu u kojoj se ciljevi i ambicije neće mijenjati“, rekao je Dejan Stjepčević, koordinator svih selekcija u RK Partizan.


Čajetina nastavlja gradnju gondole uprkos upozorenju inspekcije | Novinska agencija Beta\nEKONOMIJA | 17.02.2017 17:10\nČajetina nastavlja gradnju gondole uprkos upozorenju inspekcije\nDirektorka javnog preduzeća "Gold gondola Zlatibor" u opštini Čajetina Bojana Božanić rekla je danas da će se radovi na izgradnji panoramske žičare nastaviti sledeće nedelje, uprkos upozorenju gradjevinske inspekcije i zahtevu da se teren vrati u prvobitno stanje.\n"Dva dana, posle početka gradnje gondole radnom akcijom, došli su gradjevinski inspektori iz Beograda i napravili zapisnik o radovima i zahtevali da teren vratimo u prvobitno stanje", rekla je Božanić za agenciju Betu.\n"Pošto je radnom akcijom i uglavnom, fizičkom radnom snagom oko 2.000 ljudi, iskopan mekši, površinski sloj i došlo se do kamena, sada će radovi biti nastavljeni mašinama", rekla je Božanić.\nOna je rekla da se spor opštine Čajetina s Ministarstvom gradjevine, saobraćaja i infrastrukture tiče neraščišćenog vlasništva nad zemljištem na trasi žičare na četiri od pet etapa, odnosno faza gradnje.\n"Ministarstvo nas upućuje da gradimo po fazama, a samo u jednoj deonici su raščišćeni vlasniči odnosi nad zemljom i to je peta, poslednja etapa na vrhu Tornika za koju smo zatražili dozvolu. Dokumentacija je vraćena sa zahtevom da se dopuni i mi ćemo je kompletirati jer primedbe nisu značajne", rekla je Božanić.\nMinistarsto gradjevine, saobraćaja i infrastrukture je, prema njenim rečima, pre dve godine poklonilo 2.213 hektara zemlje vlasniku i kupcu PK Zlatibor, ali je to rešenje posle nekoliko dana poništilo. Vlasnik se, medjutim žalio i taj spor se sada vodi pred Upravnim sudom i za dve godine je zakazano samo jedno ročište", rekla je Božanić.\n"Ovih dana smo platili nadoknadu za prevodjenje zemljišta iz šumskog u gradjevinsko preko dva miliona dinara samo na 30 ari. Ako ima logike u tome da moramo da platimo sve, platićemo. Sve što može da se plati nije skupo", rekla je Božanić.\nOpština je pre dva dana podnela zahtev Ministarstvu finansija radi privodjenja nameni, odnosno korišćenju zemljišta koje na na početnoj i medjustanci buduće žičare" rekla je Božanić.\nOpština Čajetina je 9. februara ove godine podnela zahtev za gradjevinsku dozvolu za poslednju stanicu panoramske žičare na vrhu Tornika, jer su na tom zemljištu rešeni imovinski odnosi s republičkim javnim preduzećima koja su koristila te parcele Emisiona tehnika i veze, Pošta Srbije i Srbijašume.\nZa prvu i ostale faze gradnje, to nije mogla da učini, zbog spora oko zemljišta koje koristi privatizovano preduzeće PK "Zlatibor".\nŽičara bi trebalo da bude duga devet kilomeara i da poveže naselje Zlatibor sa vrhom planine Tornik. Na pola puta će imati medjustanicu a nosiće 55 putničkih kabina sa po 10 mesta. Projekat je vredan 13 miliona evra.


RTS :: Počela podela personalizovanih senior kartica\nDruštvo Počela podela personalizovanih senior kartica\nutorak, 13. feb 2018, 11:34 -> 14:07\nPrvih 40.000 penzionera, korisnika senior kartica, dobilo je personalizovane kartice, umesto dosadašnjih nepersonalizovanih, privremenih, izjavio je gradonačelnik Beograda Siniša Mali.\nNjima su te kartice poslate na kućnu adresu, a u sredu će još 20.000 penzionera dobiti svoje personalizovane kartice, a sa tim će se nastaviti dok svi članovi kluba, a za sada ih je više od 200.000, ne dobiju kartice sa svojim imenom i prezimenom.\nMali je dodao se taj broj svakim danom povećava, kao što se povećava i broj sugrađana koji postaju deo Senior kluba, u kome je, prema njegovim rečima, trenutno više od 200.000 penzionera.\nMali je pozvao najstarije sugrađane da posete Sajam za treće doba, na kojem će se pričati o senior karticama, ali i o svim manifestacijama i programima koji postoje za njih.\nGradonačelnik je istakao i da će penzioneri u svakom delu grada imati bar po jedan klub, kako bi imali mesto na kome će da provode slobodno vreme, rekreiraju se, a gde će, dodaje, biti organizovan veliki broj manifestacija.


SIS Software and Services - O NAMA\n1. EMV software - Chip card personalizacija\nModul za personalizaciju EMV / čip kartica je PersoMaster EMV softverski paket koji omogućava modularan pristup centralnom okruženju za izdavanje čip kartica. Arhitektura softvera pruža mogućnost podrške bilo koje vrste smart kartica, bilo koje platforme i većinu brendova opreme za personalizaciju.\n2. NBS oprema za personalizaciju\nNBS oprema za personalizaciju, Desktop card printeri NBS, Desktop Card Embosseri, High-Volume / Centralizovano Izdavanje kartica.\n3. CIM oprema za personalizaciju\nCIM oprema za personalizaciju, Desktop card printeri CIM i Mid-Volume / Centralizovano Izdavanje kartica.\n4. Oprema za pakovanje kartica\nNEOPOST proizvodni program pakovanja kartica i propratnog pisma u koverte je širokog spektra i dostupan je širom sveta. Proizvodi automatizuju proces pakovanja kartica i slanja propratnih uputstava čime ubrzava proceduru uz povećanu tačnost, produktivnost i efikasnost.\n5. Servisiranje opreme i IT servisi\nSIS Software and services ima ekspertski tim stručnjaka sa višegodišnjim iskustvom u uvođenju kartičnih produkata, opremanju i instalaciji opreme i softvera. Organizujemo kontinuiranu tehničku podršku, servis i održavanje opreme i softvera. Svi proizvodi iz naše ponude, pokriveni su kompletnim održavanjem.\nSIS Software and Services, Beograd, je specijalizovana kompanija za razvoj i primenu savremenih tehnologija u kartičarstvu. Kompanija je fokusirana na snabdevanje korisnika kvalitetnom opremom kroz isporuke modernih sredstava za rad u oblasti kartičarstva, uz pružanje kvalitetnih usluga iz oblasti održavanja opreme i softvera i isporuke potrebnog potrošnog materijala. Višegodišnje iskustvo u ovoj oblasti stvorilo je dobre pretpostavke da se Kompanija iskazuje kao pouzdan partner za sistem integratorske funkcije.\nU cilju pružanja kvalitetnih usluga i zadovoljavanja potreba klijenata, mi objedinjujemo naše iskustvo, iskustvo naših partnera, moderne tehnologije i stalno unapređujemo svoje angažovanje i rešenja. Pored izgradnje i razvoja dugoročne poslovne saradnje sa klijentima i partnerima, naše usmerenje je okrenuto i ka korporativnim rešenjima koja traže sigurnost i zaštitu u IT.\nBrošura o delatnosti kompanije u PDF\nBrošura o delatnosti kompanije u PDF dokumentu spremana za preuzimanje.\nBrošura o proizvodnji i personalizaciji kartica\nBrošura o proizvodnji i personalizaciji kartica u PDF dokumentu spremana za preuzimanje.


Udovički: Kina preduzima pozitivne mere za pomoć siromašnima\nAmbasador Srbije u Kini Miomir Udovički je u današnjem intervjuu za KRI izjavio da se kineska vlada aktivno suočava sa pitanjem povećanja razlike izmedju bogatih i siromašnih i da je preduzela niz efikasnih mera za rešavanje tog problema. Udovički je podvukao da je povećanje razlika izmedju bogatih i siroma\nAmbasador Srbije u Kini Miomir Udovički je u današnjem intervjuu za KRI izjavio da se kineska vlada aktivno suočava sa pitanjem povećanja razlike izmedju bogatih i siromašnih i da je preduzela niz efikasnih mera za rešavanje tog problema.\nUdovički je podvukao da je povećanje razlika izmedju bogatih i siromašnih normalna pojava sa kojom se suočavaju sve zemlje u razvoju. Kinesko rukovodstvo je blagovoremeno uočilo ovaj fenomen i preduzelo efektivne mere za pomoć siromašnima i za smanjenje te razlike. On je precizirao:\nUdovički je ocenio da niz mera kineske vlade za smanjenje jaza izmedju siromašnih i bogatih predstavlja njeno dosledno zalaganje za ostvarenje balansiranog društvenog rasta. On je posebno naglasio napore koje je Kina uložila u smanjenje razlika u razvojnom nivou izmedju istočnih priobalnih područja i zapadnog i centralnog dela Kine.\nDatum kreiranja: 08 mart 2012\nSledeća ⇨ Slovenija zatvorila nekoliko veleposlanstava\nPrethodna ⇦ Srpski ambasador u Kini: dostignuće Kine izvanredno


DIJALOGOM DO REŠENJA ZA KRIZE U REGIONU I EVROPI\nHome / VESTI / Saopštenja EPuS-a / DIJALOGOM DO REŠENJA ZA KRIZE U REGIONU I EVROPI\nPolitika vođena strahom i populizmom je glavna pretnja demokratiji, a dijalog je ono što društva čini otpornijim na krize, glavni su zaključci šestog Beogradskog bezbednosnog foruma. Razgovor albanskog i srpskog premijera na Forumu je pokazao da je dijalog moguć uprkos svim neslaganjima i da treba da se proširi na čitav region.\nMnogobrojne krize su mogućnost proširenja Evropske unije stavile u zapećak i podstakle balkanske političke elite da ožive stare nesuglasice i koriste ratnohuškačku retoriku. Umesto da čekaju rešenja iz EU, politički lideri u Jugoistočnoj Evropi treba da preuzmu inicijativu kako bi se rešili bilateralni sporovi jer je to preduslov za društveni i ekonomski razvoj u regionu. Još jednom su na Forumu građansko društvo i političarke iz Prištine i Beograda pokazali odlučnost i hrabrost da nastave razgovore i posle ozbiljnih nazadovanja u pregovorima političara. Došlo je vreme da se usvoji sveobuhvatan pristup briselskom dijalogu, a za ostvarivanje ovog cilja je neophodno razvijanje vizije zajedničke budućnosti i uključivanje poslovnog sektora, lokalnih vlasti i građanskog društva u normalizaciju odnosa. Lokalni akteri moraju da sprovedu reforme i grade i odbrane demokratske institucije sposobne da odgovore na izazove nestabilnosti. To bi regionu dalo za pravo da traži ubrzanje procesa pristupanja EU.\nSmisleni dijalog nedostaje ne samo na Balkanu, već širom Evrope. Učesnici Foruma pozvali su evropske lidere da se više angažuju u međusobnom dijalogu i u iskrenim diskusijama sa svojim građanima kako bi uvideli zašto je solidarnost potrebna za održiva rešenja problema unutar i među evropskim državama. Građansko društvo može biti značajan faktor u prevazilaženju polarizacije unutar i između evropskih društava uključivanjem otuđenih delova društva, posebno mladih u političke procese.\nTokom tri dana Foruma održano je 25 diskusija o ključnim pitanjima vezanim za budućnost čitave Evrope koje su u Beogradu okupile preko 650 učesnika i 200 predstavnika medija iz Srbije, regiona, kao i strane dopisnike.\nBeogradski bezbednosni forum je jedini događaj ove vrste koji je rezultat inicijative organizacija civilnog društva: Beogradskog fonda za političku izuzetnost, Evropskog pokreta u Srbiji i Beogradskog centra za bezbednosnu politiku. Pokrenut je 2011. godine i danas je najprestižniji skup o bezbednosnoj i spoljnoj politici koji se održava u jugoistočnoj Evropi. Više o Forumu, pročitajte ovde.


PCVesti - Nova ponuda potvrđuje HP-ovu posvećenost otvorenim, heterogenim i efikasnim rešenjima\nby newsmasteron 10.03.2013 10.03.2013\nBEOGRAD, 6. mart 2013. — HP predstavlja inovacije koje osnažuju ponudu u oblasti konvergentne infrastrukture – novi HP BladeSystem, konvergentni storidž i mrežna rešenja, kao i usluge koje ubrzavaju povraćaj investicija i omogućavaju usmeravanje resursa na inovacije.\nSamo HP-ova konvergentna infrastruktura korisnicima pruža:\notvoren, standardizovan i heterogen pristup integraciji servera, storidža, mrežne opreme i softvera za upravljanje,\ndokazano iskustvo implementacije konvergentne infrastrukture, kao i saradnju sa preko 4.500 članova HP AllianceOne programa, i\nsveobuhvatne konsalting usluge i podršku radi jednostavnijeg upravljanja IT okruženjem, bržeg povraćaja investicija i kreiranja kvalitetnog korisničkog iskustva.\n“HP je prvi ponudio koncept konvergentne infrastrukture”, kaže David Donatelli, izvršni potpredsednik i generalni direktor, Enterprise Group, HP. “Ali mi ne sedimo na lovorikama, već nastavljamo da inoviramo i proširujemo ponudu kako bi konvergentna infrastruktura nastavila da donosi prednosti koje organizacije očekuju od nas.”\nNovo, ekonomično HP BladeSystem rešenje\nNovo HP BladeSystem c7000 Platinum kućište, ključno rešenje u sklopu HP ProLiant ponude, značajno poboljšava performanse, efikasnost i dostupnost resursa u virtuelnim i cloud okruženjima. Zahvaljujući tome, organizacije mogu uštedeti do 68 odsto na operativnim troškovima data centra.1 Kućište HP BladeSystem c7000 Platinum sa novim SX1018 HP Ethernet svičem brže je više od 4 puta od ranijih modela.2,3\nHP je predstavio i novi HP ProLiant WS460c Generation 8 (Gen8) blejd server, jedinu blejd infrastrukturu koja podržava virtuelna rešenja sa primenom 3D grafike i do 8 grafičkih procesora po blejd serveru. Uz podršku za četiri puta više korisnika po blejdu, HP WS460c snižava troškove i do 60 odsto u odnosu na ranije generacije.\nBrži prelazak na modernu storidž arhitekturu\nHP StoreVirtual Storage nudi softverski definisan storidž koji se pruža ili u formi virtuelnog storidž uređaja (VSA) ili u formi konvergentnog storidž uređaja (CSA) baziranog na HP ProLiant hardveru. HP VSA rešenja isporučuje duže od 7 godina i prodao ih je više od 150.000 širom sveta.\nDa bi proširio primenu softverski definisanog storidža, HP je predstavio dva nova HP StoreVirtual Storage sistema, oba bazirana na HP ProLiant Gen8 tehnologijama. Unapređujući produktivnost i efikasnost preduzeća koja koriste virtuelne sisteme, HP StoreVirtual Storage sistemi pružaju skoro duplo bolje performanse i kapacitet u odnosu na ranije modele.\nIntegracija i automatizacija konvergentne infrastrukture\nHP-ovo odeljenje za tehnološke usluge nudi HP Proactive Insight putem kojeg korisnici mogu preduzeti proaktivne akcije, kao i autmoatizovati poslove, kako bi se kroz sprečavanje problema i povećanje produktivnosti ostvario dobitak od prosečno 32.000 dolara na 100 korisnika.6\nHP Proactive Insight obuhvata HP Proactive Care za proaktivno izbegavanje problema i direktan pristup naprednoj tehničkoj ekspertizi. Ova usluga obuhata inovativnu podršku koja obuhvata HP Insight Online i HP Insight Remote Support rešenja. Uz HP Proactive Insight korisnici mogu povećati produktivnost korisnika i isplatiti investiciju za manje od 30 dana.\nInovacije za integraciju mobilnih uređaja\nDo 2016. godine, dve trećine zaposlenih će koristiti smartfon uređaje, a 40 odsto zaposlenih će biti u pokretu.7 Istovremeno, zastarela infrastruktura zahteva dve posebne mreže kako bi bilo omogućeno žično i bežično povezivanje, što donosi kompleksne bezbednosne izazove.\nHP je zato pokrenuo jedino kompletno rešenje koje omogućava zaposlenima da donose svoje mobilne uređaje u poslovno okruženje. Ovo rešenje objedinjuje upravljanje žičnim i bežičnim mrežama, kao i svič platformom koja kreira jednu, zajedničku mrežu.\nHP-ove mrežne inovacije obuhvataju i povezivanje uređaja kroz jednu aplikaciju za upravljanje, automatsku zaštitu tehnologijama za softverski definisane mreže, i povezivanje mobilnih servisa koji proširuju prednosti HP FlexNetwork arhitekture.\nDa bi korisnicima omogućio da kreiraju optimizovanu, skalabilnu infrastrukturu koja objedinjuje žično i bežično povezivanje, HP nudi HP FlexNetwork Design and Validation i HP Wireless LAN Lifecycle usluge. Ove usluge obuhvataju proverene projekte i konfiguracije uređaja bazirane na dokazanoj HP FlexNetwork referentnoj arhitekturi.\nnewsmaster/ 10.03.2013 10.03.2013\nCOOLPIX L320 – Približite se životu i lako ga snimite


Nameštali cene na tržištu banana\nBrisel -- Evropska komisija je okrivila američke kompanije "Pasifik frut" i "Čikita brends internešenel" za nameštanje cena banana koje su prodavale u južnoj Evropi.\nČikita je izbegla kaznu zbog nezakonitog fiksiranja cena banana, koje su prodavane u Grčkoj, Italiji i Portugaliji u periodu izmedju jula 2004. i aprila 2005. jer je vlastima dala informacije o tom kartelu.\nNjen partner u kartelu "Pasifik frut", koji banane prodaje pod markom "bonita", dobio je, međutim, kaznu od 8,9 miliona evra (12,1 milion dolara).\nTe dve kompanije su dogovarale nedeljne prodajne cene i o tome razmenjivale informacije, navedeno je u saopštenju Komisije.\n"One su, čineći to, direktno nanosile štetu potrošačima. Postoje samo dva načina da se izbegne kazna - da se uzdrže od pravljenja kartela ili, ukoliko su već u kartelu, da se što pre pokaju i obaveste Komisiju o tome", izjavio je komesar Evropske unije za konkurenciju Hoakin Almunija.\nOvo je drugi slučaj kartela u trgovini bananama u EU tokom poslednjih godina. Komisija je u oktobru 2008. kaznila kompanije "Dal fud" i "Vajhert GmbH" sa 60 miliona dolara zbog nameštanja cena banana u osam severnih članica EU u periodu između 2000. i 2002.\nČikita je i tada bila deo tog kartela, ali nije bila kažnjena jer je prva obavestila Komisiju o tome.


Dva gola sjajnog Zukića za trijumf Voše u Ivanjici (VIDEO) - SPORTSKI ŽURNAL\n06 juni, 2020 10\nInđija golom Bosančića u finišu odnela ceo plen sa Banovog brda\nU prvom meču današnjeg programa 28. Kola Super lige Srbije Vojvodina je kao gost pobedila Javor u Ivanjici sa 3:1.\nSvi golovi viđeni su u drugom poluvremenu.\nVoša je do prednosti došla u 56. minutu – Andrić je centrirao sa desne strane, a potom je sa nekih šest-sedam metara Zukić uputio udarac glavom, lopta je pogodila Maričića, ali se lopta odbila ponovo do Zukića, koji je preciznim udarcem poslao loptu u mrežu domaćina.\nDeset minuta kasnije Zukić je postigao drugi gol! Posle kornera za Vojvodinu, Drinčić je šutirao, Lazović odbranio, a potom Saničanin uputio udarac glavom, pri čemu je Zukić sa tri-četiri metra samo promenio putanju lopte i prosledio je u mrežu.\nTreći gol viđen je u 80. minutu, Drinčić je uputio pas sa polovine u šesnaesterac ka Neškoviću, a Jevremović je, u pokušaju da izbije loptu, uspeo samo da je prosledi u sopstvenu mrežu.\nU 82. minutu Javor je smanjio na 1:3. Sević je dodao loptu do Zvekanova, koji je šutirao sa petnaestak metara i poslao loptu u dalji donji ugao golmana gostiju Simića.\nVojvodina je „upisala“ 18 pobedu od početka šampionata i treća je na tabeli sa 59 bodova, dok je Javor na 13. poziciji sa 24 osvojena boda.\nFudbaleri Vojvodine će u narednom kolu Super lige gostovati Inđiji, a Javor ekipi Proletera.\nFudbaleri Inđije pobedili su večeras u Beogradu domaći Čukarički sa 1:0, u utakmici 28. kola Super lige Srbije.\nTarabica · 06 juni, 2020 16:44\n007 · 06 juni, 2020 16:47\nq q · 06 juni, 2020 16:55\nAlo Pozega · 06 juni, 2020 17:01\nŽika · 06 juni, 2020 17:57\nMika · 06 juni, 2020 18:06\nчика пера · 06 juni, 2020 18:33\nIC · 06 juni, 2020 20:07\nGrebic · 06 juni, 2020 23:02\n007 · 07 juni, 2020 15:55


Sajam i Konferencija zelene gradnje od 2. do 4. novembra u Beograd - Gradjevinarstvo.rs\nSajam i Konferencija zelene gradnje od 2. do 4. novembra u Beograd\n08.07.2016. | Gradjevinarstvo.rs\nMeđunarodni sajam i konferencija zelene gradnje „Green Building Expo 2016“ biće održani od 2. do 4. novembra u „Belexpo centru“ na Novom Beogradu.\nOvaj veliki regionalni događaj čiji je organizator kompanija Energo okupiće više desetina uglednih kompanija kao i eksperte zelene gradnje i srodnih delatnosti iz celog sveta. Posetioci će biti u prilici da se upoznaju sa svetskim trendovima u održivoj gradnji arhitektonskim i injženjerskim održivim projektovanjem, upravljanjem zelenim investicijama, kao i segmentima energetske efikasnosti, korišćenja obnovljivih izvora energije, upravljanja otpadom i racionalnog korišćenja vode u zelenim zgradama.\nDirektorka kompanije Energo, Marija Golubović pozvala je domaće kompanije i institucije da učestvuju i posete Sajam i Konferenciju.Ona je navela da je cilj organizatora da se uz pomoć priznatih eksperata našim ljudima objasni da je ovo nova prilika za posao tako što će zahvaljujući referencama koje pruža zelena gradnja biti konkurentniji i moći uspešno da učestviju na tenderima kod kuće i u svetu.\n- Ovo je prilka da se mi edukujemo, da saznamo šta se događa na tržitu i u svetu kako bi se na vreme pripremili za izlazak i pozicioniranje na tržištu jer zelena gradnja postaje sve značajnija, a zelene zgrade se sve više izjednačavaju sa zdravim zgradama - ističe ona.\n„Green Building Expo 2016“ u okviru konferencijkog dela donosi jedinstvene stručne i zanimljive panel rasprave, okrugle stolove, sastanke i radionice o svim područjima vezanima za zelenu gradnju.\nU Beogradu će se početkom novembra okupiti elita domaće građevinske industrije i gosti iz inostranstva među kojima je i Nadav Malin, vodeći ekspert za održive materijale u zelenoj gradnji i vođa tima koji je stvorio Nacionalnu bazu zgrada sa izuzetnim karakteristikama za Ministarstvo energetike Sjedinjenih Američkih Država.\n- Na Sajmu će se predstaviti komapnije sa vizijom da postanu glavni protagonisti zelene gradnje koja postaje ključna pokretačka snaga održive ekonomije u celom svetu - poručila je Golubović.\nGlavni sponzor ovogodišnjeg Sajma i Konferencije zelene gradnje je Američki savet za zelenu gradnju (U.S.Green Building Council – USGBC). Savet će se predstaviti u izlagačkom delu gde će posetioci imati prilku da se u direktnom kontaktu upoznaju sa aktivnostima USGBC i sertifikacionim programima, a učestvovaće i u pratećem programu.\nAmerički savet za zelenu gradnju nosilac je u svetu vodećeg sistema sertifikacije „Leadership in Energy and Environmental Design“ (LEED) koji će biti predstavljen i u okviru Sajma. To je zeleni sertifikat koji garantuje kvalitet i održivost zgrada u zaštićenoj životnoj okolini u peko 160 zemalja.


Rezultati Zakona o robnim berzama videće se već ove godine - Agro TV\nRezultati Zakona o robnim berzama videće se već ove godine\nObećavajuća – jedna je reč sa stanovišta robne berze kojom se opisuje 2019. godina. Statistički posmatrano, realizovano je treći najveći promet u proteklih deset godina, dok je u odnosu na 2018. godinu količinski promet veći za 26%, poručuju sa Produktne berze u Novom Sadu.\nKukuruza je bilo sasvim dovoljno kako za domaće potrebe, tako i za izvoz. Svetska tržišta su takođe bila mirna, pa je ova žitarica godinu započela i završila na skoro identičnom nivou (14,60/14,80). Jedina značajnija oscilacija je zabeležena na tržištu pšenice, gde je hlebno zrno prvi put od marta 2015. prešlo nivo od 20,00 dinara, tačnije cena od 24,10 postignuta u junu 2019. je najviša od 28. maja 2014. godine.\nAli ako gledamo trenutne svetske i domaće zalihe, ne bi trebalo očekivati značajnije oscilacije u narednom periodu. Međutim, turbulentni geopolitički uslovi, kao i sve češći ekstremni vremenski uslovi su stalna pretnja koja može u značajnoj meri da utiče na cenovna dešavanja.\nOno što je sigurno jeste da će u 2020. godini Produktna berza kapitalizovati rad iz prethodne 3 godine, a koji se tiče značajne promene sistema trgovanja. U proteklom periodu, u saradnji sa članovima berze, nadležnim ministarstvima, Komisijom za hartije od vrednosti i drugim relevantnim institucijama, radilo se na donošenju Zakona o robnim berzama, a plodove tog rada će svi zainteresovani na tržištu videti upravo u 2020. godini.\nGODIŠNJI BILTEN 2019.


Preporuke Odbora nisu naučno zasnovane - Vladavina prava - Dnevni list Danas\nPočetna » Vesti » Društvo » Vladavina prava » Preporuke Odbora nisu naučno zasnovane\nPovodom dopisa Odbora za standardizaciju srpskog jezika u vezi sa Zakonom o rodnoj ravnopravnosti\nPreporuke Odbora nisu naučno zasnovane\nM. Bašaragin - V. Bošković Marković - S. Savić - M. Stevanović - S. Tomić21.05.2021. 15:11\nPovodom dopisa Odbora za standardizaciju jezika u vezi sa Zakonom o rodnoj ravnopravnosti od 18.05.2021. godine izražavamo krajnju zabrinutost za „srbističku nauku i praksu“ okupljenu u Odboru za standardizaciju srpskog jezika.\nDopis Odbora pokazuje da je svaki monopol opasan, a da je „naučni“ monopol poguban. Arogancija i vređanje ministarki zapravo samo otkriva da se iza institucionalnog monopola, u stvari, skriva dobro poznata ideologija.\n„Briga za očuvanje i negovanje srpskog jezika“ kao jedan od zadataka Odbora svakako ne počiva na praksi upotrebe navodnika kada se u tekstu referira na ženske osobe (ministarke, ekonomistkinju i fizičarku), jer pretpostavlja drugo nameravano značenje reči, u ovom slučaju ženskih osoba.\nVeć ovim prvim postupkom Odbor se jasno pozicionirao u odnosu na ženske osobe, kao navodne (stručnjakinje, društvena bića) u odnosu na neke druge koje nisu ovim markirane.\nPrimećujemo da Odbor zamera Zakonu da promoviše i čini „jezički inžinjering“, a u isto vreme sam za sebe navodi da se oglasio dva puta – 24. februara 2011. kada je „pokazao“ i „obrazložio“ (čitati propisao) „kako se u srpskom jeziku treba odnositi prema jezičkim jedinicama ženskog roda koje služe za imenovanje zvanja, zanimanja, funkcija itd.“, a drugi put 20. oktobra 2017, da bi saopštenjem još jednom naglasio da se jezik nalazi isključivo u rukama „lingvista“.\nČini se da Odbor za standardizaciju jezika zaboravlja na principe jezičke politike i jezičkog planiranja, u kojima ne treba da učestvuje samo Odbor, već sva relevantna tela i organizacije koje se bave ovim pitanjima.\nKako je jezik, očigledno na žalost Odbora, živa tvorevina i konstrukt društvene zajednice koja se njime koristi, nedopustivo je tvrditi da njegovi govornici i govornice, ma koja njihova struka bila, nisu dovoljno kompetentni/e da odlučuju o jezičkoj upotrebi.\nJezikom se bave i mnoge druge naučne (inter)discipline – medijavistika, ženske i rodne studije, etnologija, diskurs analiza, konverzaciona analiza, itd. Razlika je glavna u teorijskom pristupu jeziku i metodologiji načina njegovog proučavanja. Stoga srbisti u Odboru nemaju ekskluzivno pravo da se jedino oni bave srpskim jezikom i njegovom standardizacijom.\nPreporuke Odbora za standardizaciju srpskog jezika nisu sasvim zasnovane na naučnim osnovama kako se tvrdi. Odredbe Zakona o rodnoj ravnopravnosti nisu „u suprotnosti sa celom istorijom norme srpskoga književnog jezika“ jer je upotreba imenica u ženskom rodu koje označavaju nazive profesija, titula i zanimanja žena deo duge istorije srpskog književnog jezika.\nPotvrde tog istorijata predočene su u monografiji Bože Ćorića iz 1982. godine „Mocioni sufiksi u srpskohrvatskom jeziku“.\nNeki primeri imenica koje Odbor navodi u svom dopisu kao neprihvatljive postoje u Rečniku srpskoga jezika 2011. godine: „dopisnica“ je imenica koja ima dva značenja 1. „poštanska karta“ 2. „žena dopisnik“ (str. 292). Drugi primeri koje Odbor navodi postojali su u Rečniku srpskohrvatskoga književnog jezika, te se svako može uveriti da je u 1. tomu te knjige iz 1967. postojala imenica „govornica“ u značenju „ženska osoba govornik“ (str. 517, potvrda je nađena u Beogradu 1937. godine!). Isto tako, u 6. tomu te knjige iz 1976. godine postoje imenice: „filozofkinja“ u značenju „ženska osoba filozof“ (str. 671), kao i „trenerka“ i „trenerica“ u značenju „žena trener“ (str. 275).\nOdbor kao neprihvatljivu navodi i imenicu „virusološkinja“ ili baš onu reč koju su prof. dr Marina Nikolić i dr Svetlana Slijepčević Bjelivuk uvrstile u nov Rečnik pojmova iz perioda epidemije kovida, koji je nastao kao poseban projekat Odseka za standardni jezik Instituta za srpski jezik SANU. Kako je moguće da Odbor ne koristi rečnike koje je objavila Matica srpska ili jedna od institucija koja je osnovala Odbor za standardizaciju srpskog jezika?\nI zašto se Odbor ne obazire na rad pomenutih naučnica koje rade u Institutu za srpski jezik SANU, ili instituciji koja je uz Maticu srpsku osnovala Odbor?\nNadalje, od 80-ih godina do danas u Srbiji se na polju lingvistike i drugih nauka prikupljaju podaci o upotrebi jezičkih sredstava kojima je moguće diskriminisati osobe ili grupe osoba. Na osnovu tog materijala sačinjene su preporuke i predlozi za standardizaciju rodno osetljivog jezika.\nOdbor za standardizaciju, sa svoje strane, ne nudi nikakav empirijski materijal kojim bi svoje tvrdnje i propise potkrepio. Umesto toga, zamenjuje teze i, ignorišući višedecenijska istraživanja na području roda i jezika, spočitava upravo Zakonu da propisuje upotrebu rodno osetljivog jezika.\nOvo nije ni prvi put da Odbor upozorava na opasnost „sa Zapada“, naročito hrvatskog jezika, zaboravljajući pri tom ne samo zajedničku istoriju od pola veka, pa i duže, već i činjenicu da je Odbor nastao upravo iz potrebe da se razlike između novonastalog srpskog i hrvatskog jezika – i to političkom odlukom – pojačaju.\nAko ništa drugo, nakon svog dopisa od 18.05.2021. Odbor za standardizaciju je dužan da uputi građanima Srbije izvinjenje zato što nastavlja sa obmanjivanjem javnosti iznoseći neistine i koristeći neprimerene metode i neadekvatan izbor reči. Od članova Odbora za standardizaciju očekujemo naučan pristup i činjenice, a ne omalovažavanje lingvistkinja iz drugih disciplina, ministarki i obmanjivanje javnosti.\nOdbor za standardizaciju srpskog jezikazakon o rodnoj ravnopravnostiBeograd